qundao/data-zh-poetry huggingface dataset:
少年行二首
作者：陶益
朝代：明

仰天遥指挽丝鞭，索饮粗豪不计钱。立马树阴邻市散，据床犹咏叔于田。击剑呼卢酒半醒，雕鞍斜跨剪长亭。欲寻世路难穷趣，蒲海葱山一片清。
少年行二首·其一
作者：陶益
朝代：明

仰天遥指挽丝鞭，索饮粗豪不计钱。立马树阴邻市散，据床犹咏叔于田。
少年行二首·其二
作者：陶益
朝代：明

击剑呼卢酒半醒，雕鞍斜跨剪长亭。欲寻世路难穷趣，蒲海葱山一片清。
展墓归哀感
作者：陶益
朝代：明

岁时瞻拜倍伤神，回首中庭泪满巾。斯道未闻缘底事，直惭温饱负吾亲。
山家春兴八首
作者：陶益
朝代：明

囊琴披鹤向山中，鸟自歌时花自红。一榻浮云飞不到，庚申常守万缘空。袅袅春风涧谷间，紫芝长护白云閒。今来山阁无邻并，笑杀山人不恋山。茶烟缥缈鹤飞迟，正是初醒午梦时。开衲迎凉花气入，绕篱黄蝶未曾知。定息山斋不记年，花开花落自然然。翻嫌看历鲁多事，莺燕时来已报先。阖闾清坐酒全醒，习静楚香养性灵。休道山房春色少，涧松池草正交青。采药山前懒著巾，孰知城市有閒身。回来独对寒藤卧，不觉菖蒲绿已匀。千村万落总依微，山霭层层带夕晖。入洞朝元无住著，花间眠犬待人归。观海行逢有发僧，芳崖翠壁拉同登。解衣推食云中坐，御戢徒惭报未能。
山家春兴八首·其一
作者：陶益
朝代：明

囊琴披鹤向山中，鸟自歌时花自红。一榻浮云飞不到，庚申常守万缘空。
山家春兴八首·其七
作者：陶益
朝代：明

千村万落总依微，山霭层层带夕晖。入洞朝元无住著，花间眠犬待人归。
山家春兴八首·其三
作者：陶益
朝代：明

茶烟缥缈鹤飞迟，正是初醒午梦时。开衲迎凉花气入，绕篱黄蝶未曾知。
山家春兴八首·其二
作者：陶益
朝代：明

袅袅春风涧谷间，紫芝长护白云閒。今来山阁无邻并，笑杀山人不恋山。
山家春兴八首·其五
作者：陶益
朝代：明

阖闾清坐酒全醒，习静楚香养性灵。休道山房春色少，涧松池草正交青。
山家春兴八首·其八
作者：陶益
朝代：明

观海行逢有发僧，芳崖翠壁拉同登。解衣推食云中坐，御戢徒惭报未能。
山家春兴八首·其六
作者：陶益
朝代：明

采药山前懒著巾，孰知城市有閒身。回来独对寒藤卧，不觉菖蒲绿已匀。
山家春兴八首·其四
作者：陶益
朝代：明

定息山斋不记年，花开花落自然然。翻嫌看历鲁多事，莺燕时来已报先。
山居漫兴次文道人韵
作者：陶益
朝代：明

地僻通三岛，云閒接九疑。遨游能寄傲，检束可酬知。乞火呼邻叟，焚香宿鍊师。祇愁偏废酒，吟咏不成诗。
岁晏送客
作者：陶益
朝代：明

张帆嗟岁暮，逗浦候潮平。酒醉离歌响，风高落木鸣。求仙虚作计，访戴实多情。他雨维舟地，劳君一寄声。
席中与表弟聂惟化留别时将赴春闱
作者：陶益
朝代：明

海内弟兄灯火夜，天涯风雨芰荷花。酒酣按剑心千里，莫唱骊驹易忆家。
庄居漫兴次何水部韵
作者：陶益
朝代：明

钓罢林塘退食馀，弹歌不羡武昌鱼。归来癖病惟寻药，老去穷愁祇著书。得意青山如好友，无心到处是閒居。何因唤到桑麻长，出见门临上客车。
庄次暑雨
作者：陶益
朝代：明

归去柴桑懒折腰，田家鸡黍坐相邀。密云畹上蒸兰甲，疏雨篱前洒药苗。病体近增新傲慢，纷心遥忆旧班僚。昨非今是谁看破，旋著藤蓑暑气消。
庚午岁端午书怀
作者：陶益
朝代：明

记得常年五日朝，临江鼓吹客愁消。浴兰倒著荷衣缓，戏草回看荇带遥。里开竞传朱挽索，榔桡争夺锦缠幖。祇今寂寂缘何事，不久钱塘又弄潮。
庚午生日
作者：陶益
朝代：明

老病幽栖小樾林，每逢生日思难禁。野芹自弄清清色，寸草空含恋恋心。旧摘黄花随黍酿，新传白雪对梅吟。年过半百吾何事，祇爱吾庐与素琴。
廷试日自述
作者：陶益
朝代：明

五凤楼高画栋辉，祥云瞻望自依依。金鳌日焰螭头动，玉蝀风和燕子飞。上苑花阴临复道，中台柳色入帘帏。微臣短策诚何补，愧对丹墀向晚归。
开岁复入京寄答梁南塘
作者：陶益
朝代：明

湖海归来一岁除，春风相送出吾庐。昔曾怅望南天雁，今又惊临上国车。怀土易增游子梦，问津难觅故人书。何时共钓江门月，散发扁舟赏自如。
归答林衢仲见贶
作者：陶益
朝代：明

轻舟采采陂塘曲，莲叶莲花飞属玉。返棹郁蒸见密云，移林疏快宜幽谷。漆园傲吏每无馀，栗里徵君常不足。别驾念之叩吾庐，殷勤厚硕徒感触。
当春即事
作者：陶益
朝代：明

带雨开荒径，临风护竹垣。江山长作伴，旦暮共忘言。路泞妨车过，门深隔市喧。破寒应是酒，潦倒对清樽。
忆先兄
作者：陶益
朝代：明

青春伯子先捐馆，白首慈亲旧倚门。泣向紫荆疑是梦，愁闻孤雁欲销魂。弃繻偶得灯前认，遗事堪于月下论。三十年来多涕泪，鹡鸰相急在中原。
忆游普光寺次枣冈姚寅丈所寄韵
作者：陶益
朝代：明

寺顶光摇倚碧霄，曾逢仙侣坐相邀。雕台抱日自突兀，宝地堆云何岧峣。草色欲纫湘水佩，松声疑弄浙江潮。莫言一别空追忆，命驾寻僧兴未消。
忆灵隐寺雪岩静室二首
作者：陶益
朝代：明

色界虚悬万木封，暮寒谁动佛前钟。旧传鹫岭无烟火，幽僻曾经照烛龙。东林弟子接殷勤，雪煮团茶惬素闻。复说老师行道后，诗瓢流破剡溪云。
忆灵隐寺雪岩静室二首·其一
作者：陶益
朝代：明

色界虚悬万木封，暮寒谁动佛前钟。旧传鹫岭无烟火，幽僻曾经照烛龙。
忆灵隐寺雪岩静室二首·其二
作者：陶益
朝代：明

东林弟子接殷勤，雪煮团茶惬素闻。复说老师行道后，诗瓢流破剡溪云。
念游罗浮
作者：陶益
朝代：明

罗浮东望望空频，近寄黄龙梦里身。烟雨莫来迷极浦，铁桥客有未归人。
念行客
作者：陶益
朝代：明

悠悠江上水，轧轧江心橹。橹去远不闻，水青长自睹。感此伤离别，凄凄对南浦。行客将焉如，官河杨柳舞。
怀关念斋
作者：陶益
朝代：明

山人不欠买山钱，祇欠朱明吏隐贤。得句投囊无倚仗，问玄载酒隔风烟。菊花冉冉团秋露，梧叶萧萧落暮天。雁断岂胜频怅念，篝灯骞玩旧来笺。
怀吴下诸友
作者：陶益
朝代：明

飘泊萍蓬念独劳，百年尘路恋绨袍。云停粤岭江声渺，雁落吴门剑气高。季子得金还上国，长卿能赋拜仙曹。自怜贫病不相放，那觉四愁侵二毛。
怀幼子
作者：陶益
朝代：明

浩子近何如，长途颇念渠。昨闻来者说，知认大人书。梨栗真能觅，聪明似不虚。何时携薄宦，就我草玄居。
怀漙侄
作者：陶益
朝代：明

昨年同尔住京师，被月对花长话时。今日与谁归粤海，月明花发倍离思。
思逋逖黄丈人
作者：陶益
朝代：明

脩篁台榭俯通津，幽轧西归别梦频。惆怅倚阑文酒地，月痕还待旧时人。
恨别二首
作者：陶益
朝代：明

昔年结辙与君游，今日胡然不少留。帆逆曲流回复去，恼怀最是木兰舟。恼怀最是木兰舟，率意乘风天际浮。日暮江楼频极目，微茫斜倚赋离愁。
恨别二首·其一
作者：陶益
朝代：明

昔年结辙与君游，今日胡然不少留。帆逆曲流回复去，恼怀最是木兰舟。
恨别二首·其二
作者：陶益
朝代：明

恼怀最是木兰舟，率意乘风天际浮。日暮江楼频极目，微茫斜倚赋离愁。
悼宋石坡及逝去诸良友
作者：陶益
朝代：明

惜共雕龙日，怀同并马年。别离今隔世，愁望亘长天。宿草萌哀念，生刍结奠缘。所嗟二三子，才藻总堪怜。
悼黎苍宇
作者：陶益
朝代：明

奕世鸣珂盛，多君结绶荣。参藩新驻节，选部旧蜚声。岂料星空陨，翻怜墓已成。松楸闻鹤唳，挂剑不胜情。
感春
作者：陶益
朝代：明

芭蕉绽裂草蒙戎，榆荚杨花半碧空。倦鸟不知春蚤暮，悠然惟自啄青丛。
戊戌秋谭少铉与诸贤父兄为予祈嗣大雁山赋此奉谢时予受室几四载矣
作者：陶益
朝代：明

酌酒风前祷，敷文壁上留。山灵如有识，玉燕定相投。桂菊香将发，云霞翠欲流。辛勤谢使者，欣记此清秋。
戊辰春如练江奉怀筠社诸友四首
作者：陶益
朝代：明

改岁馀寒寂寂春，况于江畔少相亲。自题绿竹贻君子，谁把青芹念野人。欲向社闾歌乐土，还依渔榜隔嚣尘。清谈倘及鸱夷处，试与乘槎一问津。春风袅袅想淇坡，独倚江楼感慨多。鹭浴碧波翻玉宇，莺穿丝柳度金梭。高贤有约联诗社，野老无能缀钓蓑。欲倒海杯同一醉，不知芳兴近如何。临流吟望意何其，欲寄王猷逸兴诗。翠实弄阴移嶰谷，紫筠流影扫员池。湘妃乐奏疑箫管，云母歌传似竹枝。竟日相思不相见，濛濛烟雨澹江湄。如练之江潮渐回，轻舟移系钓鱼台。林间酒伴何时合，海上诗囊尽日开。思有白鸥随客住，恨无青鸟共春来。含情欲作潇湘曲，肠断关山忆俊才。
戊辰春如练江奉怀筠社诸友四首·其一
作者：陶益
朝代：明

改岁馀寒寂寂春，况于江畔少相亲。自题绿竹贻君子，谁把青芹念野人。欲向社闾歌乐土，还依渔榜隔嚣尘。清谈倘及鸱夷处，试与乘槎一问津。
戊辰春如练江奉怀筠社诸友四首·其三
作者：陶益
朝代：明

临流吟望意何其，欲寄王猷逸兴诗。翠实弄阴移嶰谷，紫筠流影扫员池。湘妃乐奏疑箫管，云母歌传似竹枝。竟日相思不相见，濛濛烟雨澹江湄。
戊辰春如练江奉怀筠社诸友四首·其二
作者：陶益
朝代：明

春风袅袅想淇坡，独倚江楼感慨多。鹭浴碧波翻玉宇，莺穿丝柳度金梭。高贤有约联诗社，野老无能缀钓蓑。欲倒海杯同一醉，不知芳兴近如何。
戊辰春如练江奉怀筠社诸友四首·其四
作者：陶益
朝代：明

如练之江潮渐回，轻舟移系钓鱼台。林间酒伴何时合，海上诗囊尽日开。思有白鸥随客住，恨无青鸟共春来。含情欲作潇湘曲，肠断关山忆俊才。
所思
作者：陶益
朝代：明

有台可登，有酒可增。云胡不乐，远我良朋。
承诸公约赴丞厅之筵赋此辞谢
作者：陶益
朝代：明

闭户何曾一著书，吾惟守拙爱田庐。疏慵易就比邻榻，贫病难参长者车。白鸟江干随早暮，红莲浦口对清虚。愁来益厉躬耕志，欲学庞公恐未如。
招隐词
作者：陶益
朝代：明

登登山路何须忙，任率相留旧草堂。分叶煮泉日卓午，白云幽涧松花香。
招隐诗寄欧桢伯行台
作者：陶益
朝代：明

白云芳草漫悠悠，太息王孙耐簿游。洗竹岩前邻虎豹，诛茅洞里狎猿猴。桂枝偃蹇经年旷，山气巃嵷为客留。莫道欲归归未得，鸱夷元自泛扁舟。
拟古别离二首
作者：陶益
朝代：明

萧萧芦叶黄，良人戍朔方。冉冉岁云暮，四野肃寒螀。褰帏露新月，拥褐有微霜。感此竟不寐，信是可怜伤。星言望天末，晓出问河梁。折柳差犹在，歧路靡或忘。何日胡尘灭，凤兮归故乡。风生战马鸣，貂裘冷如铁。天子重边陲，壮士轻离别。挥剑战秦城，据鞍持汉节。日月忽已除，江山消积雪。梅花不堪折，闺中怀更切。佔毕写柔情，一行一哽咽。愿得大刀头，于焉袪郁结。
拟古别离二首·其一
作者：陶益
朝代：明

萧萧芦叶黄，良人戍朔方。冉冉岁云暮，四野肃寒螀。褰帏露新月，拥褐有微霜。感此竟不寐，信是可怜伤。星言望天末，晓出问河梁。折柳差犹在，歧路靡或忘。何日胡尘灭，凤兮归故乡。
拟古别离二首·其二
作者：陶益
朝代：明

风生战马鸣，貂裘冷如铁。天子重边陲，壮士轻离别。挥剑战秦城，据鞍持汉节。日月忽已除，江山消积雪。梅花不堪折，闺中怀更切。佔毕写柔情，一行一哽咽。愿得大刀头，于焉袪郁结。
拟古樵白云歌
作者：陶益
朝代：明

瞻彼樵苏云，出门天未曙。行行至山阿，云寒衣罽絮。弃囊倾浊醪，兼之祛百虑。既醉咏而归，不觉车马庶。息肩呼良朋，更衣求执御。偶见憩云人，气盈谁与语。白云白云兮居何处，变化悠悠兮自来去。万一不如云兮，繄有情而堪恕。
揽镜歌
作者：陶益
朝代：明

揽镜徐徐向陆阿，目光牛背照无何。閒来阅世长松下，花品嗟如人品多。
放浙鱼
作者：陶益
朝代：明

浙鱼随意放江干，东望扶桑到不难。莫弄凤池蘋藻月，恐教长听玉声寒。
新正谒陈白沙先生祠
作者：陶益
朝代：明

东寻祠下路，一径入丘原。地僻烟萝合，亭虚鸟雀喧。哲人云已远，心事可谁论。拜罢碑前立，春风空掩门。
早出对雪三首
作者：陶益
朝代：明

水落云霾曙色微，冈城今见六花飞。翛然不作寻常路，欲就袁安一启扉。觚棱梦破怯衣单，飒飒漉漉晓更寒。墙外步疑东郭履，自歌黄竹俪幽兰。朝从岁事卜春华，逗岭垂檐尽玉花。沟浍未知盈尺否，背驴试问旧田家。
早出对雪三首·其一
作者：陶益
朝代：明

水落云霾曙色微，冈城今见六花飞。翛然不作寻常路，欲就袁安一启扉。
早出对雪三首·其三
作者：陶益
朝代：明

朝从岁事卜春华，逗岭垂檐尽玉花。沟浍未知盈尺否，背驴试问旧田家。
早出对雪三首·其二
作者：陶益
朝代：明

觚棱梦破怯衣单，飒飒漉漉晓更寒。墙外步疑东郭履，自歌黄竹俪幽兰。
春夜别孙小渠归南都二首得悬字
作者：陶益
朝代：明

迢递金陵道，苍茫二月天。还家应有乐，送客最堪怜。舞剑星光动，张灯榻影悬。骊歌未终竟，挥手各风烟。轻风来浦口，弱柳动江边。客舫帆初系，归心月共悬。分携惟此夜，庆会在何年。独有雕龙约，长安赠马鞭。
春夜别孙小渠归南都二首得悬字·其一
作者：陶益
朝代：明

迢递金陵道，苍茫二月天。还家应有乐，送客最堪怜。舞剑星光动，张灯榻影悬。骊歌未终竟，挥手各风烟。
春夜别孙小渠归南都二首得悬字·其二
作者：陶益
朝代：明

轻风来浦口，弱柳动江边。客舫帆初系，归心月共悬。分携惟此夜，庆会在何年。独有雕龙约，长安赠马鞭。
春庄杂兴四首
作者：陶益
朝代：明

池塘芳草足欢娱，次对南山日已晡。懒散不知春意闹，灌园犹倩一长须。门前车马不相闻，定息焚香坐白云。远近邻庄无历日，种瓜常拟待蜂分。垂杨临水复临堤，烟锁青芜石径迷。虚阁草玄时一望，对巢燕嘴落芹泥。迩来芳信总无凭，花芷蜂房日欲增。春水又生溪上绿，榕阴破暇设鱼罾。
春庄杂兴四首·其一
作者：陶益
朝代：明

池塘芳草足欢娱，次对南山日已晡。懒散不知春意闹，灌园犹倩一长须。
春庄杂兴四首·其三
作者：陶益
朝代：明

垂杨临水复临堤，烟锁青芜石径迷。虚阁草玄时一望，对巢燕嘴落芹泥。
春庄杂兴四首·其二
作者：陶益
朝代：明

门前车马不相闻，定息焚香坐白云。远近邻庄无历日，种瓜常拟待蜂分。
春庄杂兴四首·其四
作者：陶益
朝代：明

迩来芳信总无凭，花芷蜂房日欲增。春水又生溪上绿，榕阴破暇设鱼罾。
春日读姻亲瑶石黎内翰与傅丁戊山人诗因并奉怀
作者：陶益
朝代：明

太史清才谁可拟，山人丽藻世同珍。文园久切瞻台斗，莲社长悬梦葛巾。海内交游稀见面，天涯吟望可怜春。夭桃树下暗相忆，何事流莺啼更频。
春日送人入京次过斋韵
作者：陶益
朝代：明

白马临江潮欲生，青袍登舫棹将行。分霓作槛牵长缆，合海为垒酌巨觥。庾岭雪消梅影瘦，芦沟鸿截剑光横。何人折赠新杨柳，忆采蘋花讯玉京。
春日遣愁
作者：陶益
朝代：明

虚阁晴光碧树留，操觚何处遣春愁。风尘迥隔帘帏静，世事稀闻几席幽。昔续茶经归陆羽，今题竹谱爱王猷。可堪更读闲情赋，欲寄相思不自由。
春末忆关念斋五閒亭
作者：陶益
朝代：明

君归新筑五閒亭，象纬曾占此聚星。万里烟波浑是梦，百年台榭独为醒。柳风淡淡莺声滑，梅雨丝丝草色青。安得奋飞同夜集，称心灯火照疏棂。
春词
作者：陶益
朝代：明

蚕齐忙著采桑行，隐隐春雷作磨声。枝叶拣残归未得，恼人风雨不时生。
春起以兰邀客
作者：陶益
朝代：明

淑气初回睡癖残，端居尤得育幽兰。一花定拟开樽酌，并叶何妨促席观。蝶梦独疑无用作，鸥盟频绎未应寒。当春预引重游兴，纫佩垂垂数共欢。
昼阴二首
作者：陶益
朝代：明

英英团盖云，轻移遮白日。晒发图未成，竹深留六逸。蹲踞芜亭中，望望晴光隔。祇愁风雨生，漂此高家麦。
昼阴二首·其一
作者：陶益
朝代：明

英英团盖云，轻移遮白日。晒发图未成，竹深留六逸。
昼阴二首·其二
作者：陶益
朝代：明

蹲踞芜亭中，望望晴光隔。祇愁风雨生，漂此高家麦。
晓发饯关少宰暮雨谩述以勉之
作者：陶益
朝代：明

平明南望古层楼，楼外潮生送逆舟。去路芰荷临上客，离筵箫管泛中流。云山似黛晴偏出，江雨如丝暮未收。长孺病多须强饭，莫言吾道付沧洲。
晓起戏和庄家
作者：陶益
朝代：明

朝朝忙盥栉，汲汲为桑麻。鸡唱山沉月，燕衔雾看花。禁僚催尽漏，关令放初衙。却怪图南懒，眠云不少差。
晚泊江口别业兼答陈从事
作者：陶益
朝代：明

四野荒荒一径微，罩篷斜倚钓时矶。林间返照悬宾馆，水上迦风动客衣。越草吴花看渐得，瀛山闽海愿常违。多情多恨还多病，不为投閒生事稀。
暮冬病起对菊
作者：陶益
朝代：明

刚风吹腊拂高台，落帽参军昔不来。断酒却嫌犹是病，孰令馀菊尽情开。
暮春迓琴士出广
作者：陶益
朝代：明
体裁：五言律诗

贪赏珠江寺，快登镇海楼。携琴临水岸，待□上兰舟。春色浓于酒，烟光远接流。愿谐修禊伴，促膝傍林丘。
暮春迓琴士出广
作者：陶益
朝代：明

贪赏珠江寺，快登镇海楼。携琴临水岸，待□上兰舟。春色浓于酒，烟光远接流。愿谐修褉伴，促膝傍林丘。
有客
作者：陶益
朝代：明

偶出登台榭，相携爱客贤。阴繁翠盖柳，气馥红衣莲。蕨采诗添料，葵烹酒满筵。醉吟凉月夜，无用背花眠。
有怀不寐作三子诗三首 其一 唐子定江
作者：陶益
朝代：明

忆昔赴选场，与君俱少小。同心畹中兰，比翼云中鸟。作赋拟太冲，学书兼王赵。唐音近若何，怀哉山中晓。
有怀不寐作三子诗三首 其三 郑子浚泉
作者：陶益
朝代：明

谷口有佳人，才华席上珍。至理多妙悟，丽藻罕其伦。昔年同笔砚，今日隔江津。念之不可即，梦寐徒相亲。
有怀不寐作三子诗三首 其二 关子鹤门
作者：陶益
朝代：明

萧冈关上路，望之阻且长。眷言念良友，辗转热中肠。文驾骖两汉，标格自昂昂。气象底相似，潇洒贺知章。
有怀不寐作三子诗三首·唐子定江
作者：陶益
朝代：明

忆昔赴选场，与君俱少小。同心畹中兰，比翼云中鸟。作赋拟太冲，学书兼王赵。唐音近若何，怀哉山中晓。萧冈关上路，望之阻且长。眷言念良友，辗转热中肠。文驾骖两汉，标格自昂昂。气象底相似，潇洒贺知章。谷口有佳人，才华席上珍。至理多妙悟，丽藻罕其伦。昔年同笔砚，今日隔江津。念之不可即，梦寐徒相亲。
望圭峰寺
作者：陶益
朝代：明

北望屏前第一峰，禅林龛阁影重重。上方得见残径月，下界曾闻半碣钟。石磴盘萝藏玉雁，云崖瀑水挂银龙。空门想像知无住，玄度还应问赤松。
望西山
作者：陶益
朝代：明

门对西山喜结邻，那知爽气忌游人。双凫不见空留舄，吟望停云独怆神。
期宿象冈书院不果因怀善山先生
作者：陶益
朝代：明

象岭曾悬想像歌，今期一宿未能过。星辰果似何时见，爝火空疑此夜多。表碣藓苔迷翰墨，乡坊烟月憩松萝。怀贤又切西江路，惆怅东风向逝波。
林氏廓然楼和吴刺史韵
作者：陶益
朝代：明

江边临客棹，楼上聚奎星。酒酌莆阳绿，灯悬胆石青。留题惊海怪，恣赏忌山林。回首风潮起，村舂响未停。
枣林闸除夕
作者：陶益
朝代：明

雪消遥望五云深，万里寻春到枣林。今夜独添游子泪，明朝应是隔年心。
枫桥夜泊
作者：陶益
朝代：明

姑苏船上月溶溶，独系枫桥客思浓。雁影又微江又永，寒山寥寂但闻钟。
梅花曲
作者：陶益
朝代：明

寒梅破腊花争妍，香风偏惹小楼前。主人袖手推窗看，疏影横斜月半圆。笛声何处梅花落，武陵关山愁寂寞。对花送月抱朱弦，白雪清吟未忍眠。含情欲寄陇头信，驿使不来倍黯然。长恨梅花苦相忆，不遣寒梅近窗植。
梦梁仲房感述二首
作者：陶益
朝代：明

灌锄稀果今何在，羞耻空囊亦不存。遐想南塘还梦寐，白头欹枕叹黄昏。旧游丘壑梦相寻，薤粥谈玄坐绿阴。醒后独怜人去远，五更风雨十年心。
梦梁仲房感述二首·其一
作者：陶益
朝代：明

灌锄稀果今何在，羞耻空囊亦不存。遐想南塘还梦寐，白头欹枕叹黄昏。
梦梁仲房感述二首·其二
作者：陶益
朝代：明

旧游丘壑梦相寻，薤粥谈玄坐绿阴。醒后独怜人去远，五更风雨十年心。
梦洵子觉而伤之
作者：陶益
朝代：明

爱尔故悬今夜梦，见予犹似昔年时。醒来意气俱寥索，涕集寒衾有所思。
梦白沙先生与予外祖陈洪斋翁至授予数言觉赋二首
作者：陶益
朝代：明

二老因何梦里逢，虬髯鹤发尽仙容。至言餐后犹如见，月白堂虚五夜钟。紫芝眉宇共依依，手示青囊意已微。梦破自知还自愧，屋梁空见月斜辉。
梦白沙先生与予外祖陈洪斋翁至授予数言觉赋二首·其一
作者：陶益
朝代：明

二老因何梦里逢，虬髯鹤发尽仙容。至言餐后犹如见，月白堂虚五夜钟。
梦白沙先生与予外祖陈洪斋翁至授予数言觉赋二首·其二
作者：陶益
朝代：明

紫芝眉宇共依依，手示青囊意已微。梦破自知还自愧，屋梁空见月斜辉。
梦观灯赋诗末联由俗物败意而罢醒后足之忆录以纪异
作者：陶益
朝代：明

龙城缓漏艳阳天，士女欢随管与弦。一路月华扬白苧，千枝灯影缀红莲。传柑学窃名方朔，斗舞宣骄号小怜。梦里壮游空耿忆，牢将吟咏背窗前。
梦访白鹿洞道人
作者：陶益
朝代：明

白鹿悬新梦，黄冠恋旧情。烟霞犹驻足，鸡犬若闻声。唤酒调山药，搜松煮栗羹。微言今不忘，独是学无生。
樱粟
作者：陶益
朝代：明

清风不弃野人家，袅袅红妆柳外斜。长日凭栏贪看汝，无人知道米囊花。
樾下怀顾符台并和所寄山泉隐居之作
作者：陶益
朝代：明

沽垆不为秫无田，小筑开云望大贤。千里结言徒自信，十年称病仗谁怜。亭亭夕照移函涧，泯泯春流入响泉。霄汉归来仙跸敛，相思长咏考槃篇。
次永新冬至
作者：陶益
朝代：明

鲤鱼风起过禾川，侨寄俄将臈月天。篱落有花凌白雪，葫芦无酒任苍烟。思归未作陶潜赋，入梦空惊范蠡船。至日又增明发念，顿令簪组祝尧年。
次韵答王太史见忆
作者：陶益
朝代：明
体裁：五言律诗

昔侍禁林静，曾趋晓漏寒。木天严视草，兰省慎传餐。兴剧先吟杜，情欣已识韩。江湖今落魄，系雁寄长安。
次韵答王太史见忆
作者：陶益
朝代：明

昔侍禁林静，曾趋晓漏寒。木天严视草，兰省慎传餐。兴剧先吟杜，情欣已识韩。江湖今落魄，繫雁寄长安。
次韵答白云社诸丈时有应徵而出者因并奉怀
作者：陶益
朝代：明

烟霞摇映五羊城，解佩曾于此结盟。绿野追随拚白发，蒲轮轸念为苍生。大贤别去空留迹，真隐从来不著名。复恐云山难遽定，年年常似有人争。
次韵送别兼忆所知
作者：陶益
朝代：明

惜别维舟酌乱巡，石鲸夜吼渺无津。兵戈满月人千里，鼓角孤城月一轮。云绕雁书归太华，花迎鱼佩入宜春。从今识得相思苦，不独多吟白发新。
次韵送蔡大理复入京
作者：陶益
朝代：明

月卿自昔依岩廊，金龟银鱼居帝旁。入社欲同陶处士，知音何异蔡中郎。即看春水鸭头绿，翻忆秋花鹅子黄。挥手又从燕北去，官河榆柳正苍苍。
水亭纪梦用旧居韵
作者：陶益
朝代：明

黄木湾前隔几秋，偶凭清梦到罗浮。丹丘隐豹憎人上，石室游僧并客留。回首凤凰台独迥，快心鹦鹉赋相酬。又从蕉鹿乘江舰，霏雪寒风舣帝州。
江中晓泛有怀二首
作者：陶益
朝代：明

晴光浮野外，曙色满江中。不见西方月，空瞻北斗鸿。鱼龙迎伏浪，舟楫击长风。有美家何在，瀰茫一水通。已阅通津路，犹闻报曙钟。閒情方欲遣，别兴转加浓。鲛室潭涎敛，蜃楼海市重。美人知不远，惆怅隔芙蓉。
江中晓泛有怀二首·其一
作者：陶益
朝代：明

晴光浮野外，曙色满江中。不见西方月，空瞻北斗鸿。鱼龙迎伏浪，舟楫击长风。有美家何在，瀰茫一水通。
江中晓泛有怀二首·其二
作者：陶益
朝代：明

已阅通津路，犹闻报曙钟。閒情方欲遣，别兴转加浓。鲛室潭涎敛，蜃楼海市重。美人知不远，惆怅隔芙蓉。
江边送客二首
作者：陶益
朝代：明

潮长江边已放船，离情犹系柳条烟。倚楼客子今何在，南浦歌残益惘然。青蛇出袖尚依依，忽看仙舟一叶飞。箫鼓不闻人已远，暮云烟树正熹微。
江边送客二首·其一
作者：陶益
朝代：明

潮长江边已放船，离情犹系柳条烟。倚楼客子今何在，南浦歌残益惘然。
江边送客二首·其二
作者：陶益
朝代：明

青蛇出袖尚依依，忽看仙舟一叶飞。箫鼓不闻人已远，暮云烟树正熹微。
江门与楚使留别集唐句
作者：陶益
朝代：明

细草绿汀洲，沧江急夜流。烟霞驻征盖，人吏待行舟。别路经花县，饥乌集戍楼。赠君从此去，兼得潇湘游。
江门晚渡
作者：陶益
朝代：明

薄暮扁舟出钓沙，数林毛竹护烟霞。濯缨一路随明月，恍见庐山旧隐家。
江门行送何檗樵入京
作者：陶益
朝代：明

送君出江门，江荇牵蒲藻。上有仲宣之危楼，下有王孙之芳草。我向行人问路遥，云有卢沟之古道。古道青青杨柳生，粉署仙郎赴玉京。樽前此别未足惜，丈夫从来事远征。
江门饯别
作者：陶益
朝代：明

有客西归载酒从，离杯一掷恨重重。帆飞影尽沧江破，水色遥连若简峰。
沙河煮蚬忆馆中诸友
作者：陶益
朝代：明

啖蚬论文二十春，蚬多时共结交亲。今来煮蚬遥相忆，谁识江南海味真。
河女章
作者：陶益
朝代：明

即船系柳树，妾家对柳住。两岸夹清流，脉脉常相顾。相顾不往来，含情空徘徊。
泗亭怀古次碑刻韵呈同年高淳陈活泉
作者：陶益
朝代：明

沽酒维舟沛上回，泗亭踯躅更衔杯。共传此处瞻王气，不谓清时陋汉才。禾黍漫荒戏马地，烟云长护歌风台。金舆玉辇无消息，瓦落垣摧燕雀哀。
泛厓次韵兼酬浚泉郑使君见怀
作者：陶益
朝代：明

逢厓大叫倚青天，望景哀吟吊昔贤。烟没隔江谁鼓枻，月悬横浦自敲舷。悲凉别路思吴楚，凄断离筵越岁年。书札几回添白发，更因临雁益潸然。
泰和胡仰斋先生以诗谒先大夫祠行矣犹远寄相期用韵奉答
作者：陶益
朝代：明

使君劳顾盼，先庙藉辉光。彩笔留佳句，奎星照短墙。相思人已远，入夜梦空长。欲往从之子，蒹葭白露苍。
济南途中背马有感
作者：陶益
朝代：明

昔年抱膝幽怀远，今日乘鞍猛气多。时事不同应怅念，风尘无赖欲如何。庄家矮坑炊新黍，官柳垂条匝旧坡。极目红云还吹剑，长安花好待人过。
海棠
作者：陶益
朝代：明

贲园心远不闻喧，浅白深红绕砌繁。睡足窗前残蝶舞，翩翩犹恋太真魂。
海珠寺晚晴期与胡僧泛月
作者：陶益
朝代：明

凭虚遥望粤王台，潋滟霞光毒雾开。风定果闻飞锡去，夜凉应见弄珠回。绀园翳翳多修竹，碧殿阴阴半劫灰。欲结静缘沧海上，随流乘月说如来。
涉江采芙蓉
作者：陶益
朝代：明

美人隔千里，四德齐凤凰。声韵谐律吕，文绮动辉光。梧叶飘金井，游子之何方。十书不一到，情如针刺伤。
渔夫吟
作者：陶益
朝代：明

菰叶芦花又一年，任从儿女钓江天。于今赢得閒无事，卧月狂歌但扣舷。
游宋皇陵二首
作者：陶益
朝代：明

郊原望望皆禾黍，寝庙萧萧哭杜宇。藓碑读罢俯閒阶，月明初照青枫树。门掩藤萝岁月老，寂寞龙宫长青草。野人不解悲前朝，行歌互答松阴道。
游宋皇陵二首·其一
作者：陶益
朝代：明

郊原望望皆禾黍，寝庙萧萧哭杜宇。藓碑读罢俯閒阶，月明初照青枫树。
游宋皇陵二首·其二
作者：陶益
朝代：明

门掩藤萝岁月老，寂寞龙宫长青草。野人不解悲前朝，行歌互答松阴道。
游幻化岩
作者：陶益
朝代：明

白鹤峰前踯躅红，何人蝉蜕此岩中。劫灰台上一怀古，回望长吟天地空。
游观音山
作者：陶益
朝代：明

观音山下暂停舟，鸿迹依然忆旧游。侠客倚栏延眺望，篙人喧语莫淹留。炉烟出洞钟声杳，瓶水涵花梵宇幽。笑我江湖多孟浪，十年奔走剩离忧。
游陆熙斋莫鹤严庄次杨天泉韵
作者：陶益
朝代：明

万竹青青拥钓台，遥闻鸡犬隔云隈。树笼日色凉衣袂，风送潮声入酒杯。新旧比邻须共好，迂疏野客拟重来。桃花莫锁通幽处，三径还应取次开。
游飞来寺
作者：陶益
朝代：明

两年三度过飞来，识面攒眉祇古台。商舶不闻钟梵去，渔灯仍傍鹭洲回。功名绊迹心弥淡，儿女关情梦亦哀。遥望白云何处所，独怜新月照青梅。
湖上曲
作者：陶益
朝代：明

荡桨横塘里，寻芳薄暮时。荷花明结子，藕孔暗成丝。
湖中避暑
作者：陶益
朝代：明

投閒避暑犹耽酒，挈榼潜行不告家。无客解寻湖上路，有谁同泛柳边槎。鼋鼍骤鱼浮空浪，菡萏微风触落花。冰水未调萧飒甚，独便幽兴向天涯。
澯子入京龙荫承诸公盛赠以言因续四首于卷后
作者：陶益
朝代：明

始射蓬弧缘底事，男儿要作四方奇。今朝世烈堂前宴，对酒何须惜别离。多年我病归牢落，奕世承恩入梦思。自分无能应赖汝，好将忠荩答清时。堤上依依柳色青，骊驹初集此邮亭。临行欲授传家剑，出匣犹闻血缕腥。碧海扬帆向玉京，劳劳青简赠离情。归来亲友如相谢，莫学前驱负弩行。
澯子入京龙荫承诸公盛赠以言因续四首于卷后·其一
作者：陶益
朝代：明

始射蓬弧缘底事，男儿要作四方奇。今朝世烈堂前宴，对酒何须惜别离。
澯子入京龙荫承诸公盛赠以言因续四首于卷后·其三
作者：陶益
朝代：明

堤上依依柳色青，骊驹初集此邮亭。临行欲授传家剑，出匣犹闻血缕腥。
澯子入京龙荫承诸公盛赠以言因续四首于卷后·其二
作者：陶益
朝代：明

多年我病归牢落，奕世承恩入梦思。自分无能应赖汝，好将忠荩答清时。
澯子入京龙荫承诸公盛赠以言因续四首于卷后·其四
作者：陶益
朝代：明

碧海扬帆向玉京，劳劳青简赠离情。归来亲友如相谢，莫学前驱负弩行。
烟雨纳闷思寄纪旭仁行台
作者：陶益
朝代：明

烟雨暗储胥，归人恋弊庐。薄游非所愿，端坐欲何如。妄拟閒情赋，讹抄定性书。信州有词客，离索正愁予。
独坐
作者：陶益
朝代：明

三竿红日坐衡茅，顿有南山恋旧交。窗静不嫌蝇击纸，亭虚还许雀争巢。游丝远逐炉烟杳，滴露频研砚墨胶。寂寂寥寥何所似，玄真愧见少人嘲。
玄通馆见海棠
作者：陶益
朝代：明

抱瓮玄园懒易消，惟嫌屏迹负渔樵。仙花似解扬云宅，故遣红妆慰寂寥。
瑞寿册
作者：陶益
朝代：明

白露横江暑渐稀，脍鲈又是献觞期。雁行数向华筵合，鸾步常先彩脉移。芝草商山留老凤，玉桃汉室认偷儿。问年已料清时事，怀抱逢君可尽披。
瓯台谭少铉闽中书来问疾赋此答谢
作者：陶益
朝代：明

归病久萧条，闻君位独超。威名唐李郭，节钺汉嫖姚。千里题书到，片时积热消。交情胜药饵，持以报渔樵。
田方老马图为聂子追和文衡山
作者：陶益
朝代：明

力破阴山雪，蹄穿塞草烟。微劳如见寻，垂老不须怜。
田父吟二首
作者：陶益
朝代：明

田家父老话秋成，白酒黄鸡盛有情。旧日梨园都不见，满村惟是打场声。大醉巡庐击壤歌，不知秋事竟如何。健儿忽报菑畬熟，阿母犹嫌荑稗多。
田父吟二首·其一
作者：陶益
朝代：明

田家父老话秋成，白酒黄鸡盛有情。旧日梨园都不见，满村惟是打场声。
田父吟二首·其二
作者：陶益
朝代：明

大醉巡庐击壤歌，不知秋事竟如何。健儿忽报菑畬熟，阿母犹嫌荑稗多。
留客
作者：陶益
朝代：明

不惜崇朝饮，仍将旧事论。驿程同窜改，村市共卑喧。过客珠为履，归人荜是门。已拚形迹忘，耐可坐云根。
病起
作者：陶益
朝代：明

起来犹自怯单行，帘捲朝暾廓翠坪。四海交游缘病废，千金文字倩谁评。
病间閒行二首
作者：陶益
朝代：明

曾闻傲吏懒梳头，我插黄花喜病瘳。努力餐馀无一事，过桥穿出水边楼。梧桐叶尽冷秋光，乍出惊看鬓有霜。回首烟霞高阁里，空山无恙任相羊。
病间閒行二首·其一
作者：陶益
朝代：明

曾闻傲吏懒梳头，我插黄花喜病瘳。努力餐馀无一事，过桥穿出水边楼。
病间閒行二首·其二
作者：陶益
朝代：明

梧桐叶尽冷秋光，乍出惊看鬓有霜。回首烟霞高阁里，空山无恙任相羊。
登小金山用东坡韵
作者：陶益
朝代：明

流水桃花笑客来，步虚重上妙高台。寻僧傍柳缆方系，打鼓鸣榔潮又回。远近坡山浑入望，萧条庾赋莫兴哀。春风拟寄江南信，定折梅关积翠梅。
登读书岭
作者：陶益
朝代：明

鹫岭连云拥翠屏，读书人去鸟空鸣。扪萝登览无烟火，瀑布犹悬打麦声。
白莲欢
作者：陶益
朝代：明

越女含羞出浴难，缟衣落尽曲雕栏。权将团扇偷相掩，祇恐横眉隔社看。
白菜传自吴今岁布诸近地心甚爱之因赋
作者：陶益
朝代：明

玉质喜为邻，窥园日欲亲。锄成江左绿，摘作岭南新。叶淡调羹顺，根香得味真。加餐常赖尔，肉食莫相嗔。
白鸭篇
作者：陶益
朝代：明

白鸭传来岁月深，主人重之等南金。横塘低岸日相逐，八足二螯时并寻。缟衣素裳凤髻好，罗袜纯青笛嘴皂。谐侣欢呼自己名，倦游默坐王孙草。园丁拥彗荔圃中，授餐卜邻事事工。斗鸡断隔复几许，驯雉徘徊将无同。君不见野性鸱狐俱妄动，至竞难辞弋猎弓。
百岁丈人何石龟入夜见访口占以赠
作者：陶益
朝代：明

黄发浮江舸，青筇向竹林。北窗初梦醒，南极一星临。石枕云烟润，龟盘岁月深。期龄欣见汝，烧烛听论心。
看春
作者：陶益
朝代：明

腊月迎春天气和，翠眉半已著轻罗。柳条舒眼青楼上，惟有词人幽兴多。
睡起
作者：陶益
朝代：明

书签药裹久忘怀，惟爱閒云秋气佳。一阵松涛惊午梦，却疑风雨打山斋。
睹唐十州翰墨追思乃兄定江太守
作者：陶益
朝代：明

出守多年胡独逝，为郎数札旧相贻。交情不逐春云散，梦想空随晓角悲。凤起碧霄曾比翼，桂明金屋已连枝。更传爰弟词章丽，此日惊看后汝期。
石榴
作者：陶益
朝代：明

千叶风摇墙上出，数花雨洗眼边明。多房多子人相问，罔觉流莺并坐声。
社日醉吟
作者：陶益
朝代：明

薄暮谁将社肉分，阖闾清坐醉醺醺。诙谐似欠东方朔，寂寞真成扬子云。
禅庭夜坐
作者：陶益
朝代：明

寻幽养病惟依寺，心了身閒祇爱僧。幻界夜来窥色相，杳然空见佛前灯。
禅房暮雨怀许元一二首
作者：陶益
朝代：明

萧寺侨居夕启扉，佛前灯燄远微微。桄榔叶暗黄梅雨，苦楝寒生客未归。朝随清梦忆中条，暮倚东林倍寂寥。欲寄贤哉旧元度，可堪听雨滴芭蕉。
禅房暮雨怀许元一二首·其一
作者：陶益
朝代：明

萧寺侨居夕启扉，佛前灯燄远微微。桄榔叶暗黄梅雨，苦楝寒生客未归。
禅房暮雨怀许元一二首·其二
作者：陶益
朝代：明

朝随清梦忆中条，暮倚东林倍寂寥。欲寄贤哉旧元度，可堪听雨滴芭蕉。
秋夕与宋石坡赋别
作者：陶益
朝代：明

罢读悲秋赋，分携出古城。江山离别地，灯火弟兄情。日暮砧声急，云寒雁阵惊。匆匆言不尽，郁悒对长庚。
秋夕见邑辅城新整完固肆笔以志喜
作者：陶益
朝代：明

附郭一登临，峨然望不禁。戍楼悬夜柝，驿路起寒砧。远堞风声树，长濠月色深。何人重保障，思与结同心。
秋夜怀谭步铉
作者：陶益
朝代：明

昔年曾共听秋声，高阁藜灯一样明。今夜独含悬榻愧，紫微空照月华清。
秋夜拨闷
作者：陶益
朝代：明

斗转河明夜未央，新凉移夺芰荷裳。萧条作赋疑盘谷，老大悲秋忆醉乡。月色满林窥竹牗，砧声何处到山房。浮云目断心如水，习静时燃安息香。
秋日闻鹤
作者：陶益
朝代：明

我屋南窗风更清，时逢仙鹤竹间鸣。凭谁传与当途者，何不就阴怀好声。
秋江忆别
作者：陶益
朝代：明

九月授衣怜此日，长途游子忆前秋。曲终江上人何在，肠断芙蓉不系舟。
种瓜四首
作者：陶益
朝代：明

小圃既锄亦已耘，邵平留叶倩谁勤。烟霞掩映低最实，纳履翻疑五色文。接庐栽破一区云，引瓞扪林画处分。三径无资偏爱汝，丈人才力岂堪云。近来呼雨鸠无灵，汲古灌成取次青。棚下夜凉瞻斗气，流萤故故拟流星。并蒂亚花照水明，林塘藤蔓总留情。不辞小摘邀邻曲，习习薰风各又生。
种瓜四首·其一
作者：陶益
朝代：明

小圃既锄亦已耘，邵平留叶倩谁勤。烟霞掩映低最实，纳履翻疑五色文。
种瓜四首·其三
作者：陶益
朝代：明

近来呼雨鸠无灵，汲古灌成取次青。棚下夜凉瞻斗气，流萤故故拟流星。
种瓜四首·其二
作者：陶益
朝代：明

接庐栽破一区云，引瓞扪林画处分。三径无资偏爱汝，丈人才力岂堪云。
种瓜四首·其四
作者：陶益
朝代：明

并蒂亚花照水明，林塘藤蔓总留情。不辞小摘邀邻曲，习习薰风各又生。
秣陵行
作者：陶益
朝代：明

秣陵自昔称豪华，五侯七贵万人家。通衢鳞集陈珠玉，纷纷游骑尽堪誇。红粉楼头明媚色，偷眼凭阑娇无力。清歌妙舞艳阳天，玳席琼筵欢无极。朱帘绣幕攒晴烟，银树瑶林花争妍。拾翠涂黄日将午，金鸭香销春可怜。燕子飞飞解秦苑，桃花片片笑刘阮。时闻萧寺礼钟声，恍惚歈吟亦经卷。幽轧移舟上新河，平市三山路转多。呼朋挈榼背驴去，流莺声滑薰风和。我生性僻好奇古，牛首鸡鸣偏欲睹。凌虚一望扬子江，鱼龙变化鼋鼍舞。振衣回来向柳滨，柳滨蛾眉装束新。翠袖红裙拖白练，三三两两动香尘。自言儿家好门户，夫婿前年作大贾。大贾射利久未归，口脂面药皆黄土。仙郎仙郎何处来，如曾相识无相猜。恐是十洲三岛客，翻疑泛海济川才。世间争说奇男子，鞭霆逐电走千里。骞翮远翥辞故乡，慷慨悲歌燕赵里。嗟我闻之不能声，千愁万恨难为情。祇今感尔重离别，何况春风万里程。因思庄家有至乐，酒熟稻香坐田角。生平少读几行书，蚤眠晏起随意觉。因此回头语深闺，女儿莫作贾人妻。更推一语自相嘱，男儿莫与贾人齐。富贵荣华何足道，古言在家贫亦好。囊琴笼鹤赋归与，笑杀王孙怨芳草。
窥园有感
作者：陶益
朝代：明

数株桃树小园中，结子飞花花欲空。惟有柳条生意别，绕池终日媚东风。
答闽陈梧冈年丈时闻其仲子被围得释故末联及之
作者：陶益
朝代：明

京华作客常为侣，岭表还谁事远游。三岛凤箫嗟已隔，五云凫舄忆同留。横经馆阁君何雅，短发江湖我独忧。次复征求戎马急，白眉乘月啸登楼。
答黄少府
作者：陶益
朝代：明
体裁：诗

烟钓汀栖鹤梦遥，频年虚负小山招。
只嫌叔度稀相见，鄙吝而今转不消。
答黄少府
作者：陶益
朝代：明

烟钓汀栖鹤梦遥，频年虚负小山招。祇嫌叔度稀相见，鄙吝而今转不消。
简郑山人三首
作者：陶益
朝代：明

城西卜筑十年馀，藩溷悬毫祇著书。翠竹阴阴迷谷口，有人能认郑公庐。忽忆逃名旧布衣，烹葵爱客共依依。何当一别将秋暮，菰米莲房水上稀。清斋高卧梦羲皇，常日摊书与世忘。不为买山钱已散，故将馀咏寄空囊。
简郑山人三首·其一
作者：陶益
朝代：明

城西卜筑十年馀，藩溷悬毫祇著书。翠竹阴阴迷谷口，有人能认郑公庐。
简郑山人三首·其三
作者：陶益
朝代：明

清斋高卧梦羲皇，常日摊书与世忘。不为买山钱已散，故将馀咏寄空囊。
简郑山人三首·其二
作者：陶益
朝代：明

忽忆逃名旧布衣，烹葵爱客共依依。何当一别将秋暮，菰米莲房水上稀。
粤台怀古
作者：陶益
朝代：明

粤秀山前白昼阴，粤王台上独登临。城迷睥睨云烟响，殿敛罘罳薜荔深。汉将岂能留甲帐，淮夷那复赂南金。英雄事业终难料，啸向春风任陆沉。
紫姑峰
作者：陶益
朝代：明

霓裳翠黛向春风，斗影晴娇岁岁同。仙子不来环佩冷，婵娟长伴水晶宫。
纪春游
作者：陶益
朝代：明

淡淡春风管岁华，寻芳青野水云赊。宾寅坐对忘忧草，饯照行临销恨花。谢豹夜啼惊客梦，江豚晴跃动仙槎。几回欲尽黄金饮，祇少前村大酒家。
织妇吟二首
作者：陶益
朝代：明

岁歉望蚕熟，丝成当粟看。残机声欲断，又得夜舂寒。茧箔谁收敛，机丝自忖量。祇愁缯帛少，无褐奉姑嫜。
织妇吟二首·其一
作者：陶益
朝代：明

岁歉望蚕熟，丝成当粟看。残机声欲断，又得夜舂寒。
织妇吟二首·其二
作者：陶益
朝代：明

茧箔谁收敛，机丝自忖量。祇愁缯帛少，无褐奉姑嫜。
羽林曲二首
作者：陶益
朝代：明

镫雪西归马并帆，参差燕子又呢喃。翠眉竞认封侯相，羞解沙场溅血衫。阴山险栈断青芜，结发防胡持汉繻。老出玉关怡斗草，勿论腰上有金无。
羽林曲二首·其一
作者：陶益
朝代：明

镫雪西归马并帆，参差燕子又呢喃。翠眉竞认封侯相，羞解沙场溅血衫。
羽林曲二首·其二
作者：陶益
朝代：明

阴山险栈断青芜，结发防胡持汉繻。老出玉关怡斗草，勿论腰上有金无。
胡姬曲二首书苏武别归图
作者：陶益
朝代：明

汉子辞归跨塞骝，飞尘沙碛泪难留。依依望断南天雁，羞涩愁添独倚楼。海边持节已乘骝，鸿迹分明雪上留。今夜不知何处去，断肠纤月照妆楼。
胡姬曲二首书苏武别归图·其一
作者：陶益
朝代：明

汉子辞归跨塞骝，飞尘沙碛泪难留。依依望断南天雁，羞涩愁添独倚楼。
胡姬曲二首书苏武别归图·其二
作者：陶益
朝代：明

海边持节已乘骝，鸿迹分明雪上留。今夜不知何处去，断肠纤月照妆楼。
腊日代简速郑过斋
作者：陶益
朝代：明

联翩霜信指汀州，影乱停云结客愁。子曰何其怜独念，岁云暮矣忆同游。香焚古鼎琴初弄，叶扫寒阶霰尽收。便合开樽邀郑谷，醉从铅椠赋登楼。
自遣
作者：陶益
朝代：明

山中懒学惟耽枕，云里閒吟每闭关。隐约较来犹有碍，姓名奚自越云山。
舍北新筑水亭
作者：陶益
朝代：明

开竹移幽径，结茅占碧湍。鱼苗惊乍暖，燕子送轻寒。野外留江槛，檐前护药栏。卜邻惟有仲，晨夕数相欢。
草堂漫述
作者：陶益
朝代：明

居閒成惫懒，地僻寡交亲。著作难辞妄，模书易失真。苍苍苔叠砌，肃肃鸟窥人。门径榛方好，能消结驷尘。
萧侍御母李夫人贞节
作者：陶益
朝代：明

慨息夫人节，冰壶一样清。凤帏虽乍合，鸾镜永孤明。锦诰承天宠，朱衣共子荣。台乌时哽咽，风木重含情。
萧母陈节妇
作者：陶益
朝代：明

誓从相国彦，节比共姜贤。束发怜中路，孤灯忆盛年。一经劳自授，三徙岂徒然。此母信难得，还应青史编。
蒲雨
作者：陶益
朝代：明

何物水石居，云气逼梁苑。青青滴砚池，窃补残经卷。
藜照亭夜坐
作者：陶益
朝代：明

流萤几点耀空囊，太乙青藜照更光。高阁小亭开万卷，疏慵真愧校书郎。
蟋蟀吟
作者：陶益
朝代：明

唧唧愁闻床下急，飒飒又从窗外入。御寒无备欲何之，谋醉未能空独立。
行吟
作者：陶益
朝代：明

行吟瓜地四无邻，恍见长安万斛尘。白社果谁能恋旧，青门犹自不嫌贫。
裹钓裘
作者：陶益
朝代：明

重将袷絮浣清澜，结网灯前仔细看。补缀敢辞针脚冷，有人常是服无完。
褊性
作者：陶益
朝代：明

褊性由来祇爱山，烽烟愁绝落城间。中宵清梦独依旧，半榻白云相对閒。懒学人前增态度，思求谷口听绵蛮。何当又见亡羊路，春草萋萋客未还。
西庄泛觞吟
作者：陶益
朝代：明

西庄枕江侧，颇足供钓弋。莺扬上苑声，柳露章台色。知道早春回，欣陪上客来。脱屣坐曲岸，沿流命酒杯。
西庄泛觞吟·其一
作者：陶益
朝代：明

西庄枕江侧，颇足供钓弋。莺扬上苑声，柳露章台色。
西庄泛觞吟·其二
作者：陶益
朝代：明

知道早春回，欣陪上客来。脱屣坐曲岸，沿流命酒杯。
见乞食
作者：陶益
朝代：明

缓步低声访我频，知怀一饭故来亲。庄生尚取骷髅语，陶令常存饥饿身。短锸行随还似乐，浮云看到不如贫。因嗟世路皇皇者，惟有伊人是任真。
见李世卿先生昔寓遗址衋然念之
作者：陶益
朝代：明

昔贤宾馆比丘墟，一望云烟三叹馀。秋草已归衡岳雁，寒潭空没楚江鱼。微微野径迷人远，寂寂荒台到客疏。天地往来吾道在，肯因凋谢更涟如。
观凤草此本昔自洪都移植千家
作者：陶益
朝代：明

异卉毵毵向小楼，每逢词客重淹留。清魂已断滕王阁，瑞色如存白鹭洲。巧萼淡妆偏爱目，翠翘浓抹更宜秋。是谁解认为蓂荚，欲往从之叹末由。
观朱使君家乘题赠二首
作者：陶益
朝代：明

仙根爰自紫阳公，奕叶森森向浙东。越水霁涵云谷月，嵩台光接考亭风。清时乔木人皆仰，继世名家孰与同。征盖下临应露冕，九重端见渥恩隆。射堂淑气满阶除，散入川原物自舒。野鹿并驯随远旆，彩云相映迓高车。家声茂著千年在，世谱弘开万帙馀。复羡使君才最睿，偏劳青史细行书。
观朱使君家乘题赠二首·其一
作者：陶益
朝代：明

仙根爰自紫阳公，奕叶森森向浙东。越水霁涵云谷月，嵩台光接考亭风。清时乔木人皆仰，继世名家孰与同。征盖下临应露冕，九重端见渥恩隆。
观朱使君家乘题赠二首·其二
作者：陶益
朝代：明

射堂淑气满阶除，散入川原物自舒。野鹿并驯随远旆，彩云相映迓高车。家声茂著千年在，世谱弘开万帙馀。复羡使君才最睿，偏劳青史细行书。
观王右军则帖二首
作者：陶益
朝代：明

旧帖新装出户庭，书家尤喜认兰亭。画沙我懒将成癖，一任楞伽混道经。万丈云烟扫碧空，纵横挥剑截长虹。居然悟得真书法，果信笼鹅笔最工。
观王右军则帖二首·其一
作者：陶益
朝代：明

旧帖新装出户庭，书家尤喜认兰亭。画沙我懒将成癖，一任楞伽混道经。
观王右军则帖二首·其二
作者：陶益
朝代：明

万丈云烟扫碧空，纵横挥剑截长虹。居然悟得真书法，果信笼鹅笔最工。
观飞奴
作者：陶益
朝代：明

爱尔飞奴鶱翮轻，凭虚遥望转关情。日边似露奎星影，云里如移玉佩声。
视晋孙登传
作者：陶益
朝代：明

一弦清奏似谁论，踪迹飘飘响绝尘。汲郡已行长啸客，宜阳聊寄不言人。步兵罢叩空回首，中散深惭未识真。披卷竟迷君去所，仰山惟见月嶙峋。
许吾野观竞渡诗二首索和为次之
作者：陶益
朝代：明

龙船出海竞相催，击楫中流亦壮哉。猛气已随飞浪急，雄心争喜夺标回。投湘角黍仍堪具，吊屈辞章未易裁。江畔往来人扰扰，不知谁负洛阳才。乍雨初收潮欲平，遥闻隔浦有歌声。湖边过客依依望，桥上游人故故惊。忽见鹢浮波浪出，俄喧龙跃海涛生。酒阑尽日不归去，采采芙蓉还濯缨。
许吾野观竞渡诗二首索和为次之·其一
作者：陶益
朝代：明

龙船出海竞相催，击楫中流亦壮哉。猛气已随飞浪急，雄心争喜夺标回。投湘角黍仍堪具，吊屈辞章未易裁。江畔往来人扰扰，不知谁负洛阳才。
许吾野观竞渡诗二首索和为次之·其二
作者：陶益
朝代：明

乍雨初收潮欲平，遥闻隔浦有歌声。湖边过客依依望，桥上游人故故惊。忽见鹢浮波浪出，俄喧龙跃海涛生。酒阑尽日不归去，采采芙蓉还濯缨。
访僧不遇二首
作者：陶益
朝代：明

绿护屏前瘴雾开，寻幽问药恨无媒。方袍自结人间社，祇有松声恋玉台。寄迹圭峰秋正中，飘飘衣带欲乘风。千章古木当人翳，禅室依然概是空。
访僧不遇二首·其一
作者：陶益
朝代：明

绿护屏前瘴雾开，寻幽问药恨无媒。方袍自结人间社，祇有松声恋玉台。
访僧不遇二首·其二
作者：陶益
朝代：明

寄迹圭峰秋正中，飘飘衣带欲乘风。千章古木当人翳，禅室依然概是空。
访僧玄虚未面题壁
作者：陶益
朝代：明

招题烟雾暝，古刹迷幽径。参禅不见僧，翻疑僧入定。踟躅山门中，梵劫总虚空。
访林明府旧里次韵
作者：陶益
朝代：明

胆海鲸波伏，沙村蜃气开。居从云外出，路逐柳边回。李贺携囊至，王弘拥盖来。主人归便得，知近钓鱼台。
访油溪诗社次津庵黄少府韵
作者：陶益
朝代：明

油溪结社白蘋秋，舴艋牵蘋溪上游。向夕倚篷推李郭，崇朝临径觅羊求。风波不入南归梦，鸿雁宁消北望忧。郢作孰能惭授简，独看渔父在江头。
访西湖忆太白山人二首
作者：陶益
朝代：明

西湖昔隐太初时，月下诗多幼妇辞。今夜自寻湖上路，沉吟对月费相思。不见山人孙太初，诗囊空落旧閒居。湖中笼鹤知何在，苍柳长条春自舒。
访西湖忆太白山人二首·其一
作者：陶益
朝代：明

西湖昔隐太初时，月下诗多幼妇辞。今夜自寻湖上路，沉吟对月费相思。
访西湖忆太白山人二首·其二
作者：陶益
朝代：明

不见山人孙太初，诗囊空落旧閒居。湖中笼鹤知何在，苍柳长条春自舒。
访避居
作者：陶益
朝代：明

闻君避寇北郭中，蓬户绳枢孰与同。泽雾有天空隐豹，楼台无地自清风。经书满腹堪行义，宰木关心欲即戎。回首旧游增感慨，可怜世故转忡忡。
访郑隐君不遇二首
作者：陶益
朝代：明

起病追寻白社前，清斋云树故依然。巾箱面壁茶瓶歇，自拨无弦对暮天。高人晓出未曾还，石竹菖蒲自作閒。安得云函开玉检，即携三绝候重关。
访郑隐君不遇二首·其一
作者：陶益
朝代：明

起病追寻白社前，清斋云树故依然。巾箱面壁茶瓶歇，自拨无弦对暮天。
访郑隐君不遇二首·其二
作者：陶益
朝代：明

高人晓出未曾还，石竹菖蒲自作閒。安得云函开玉检，即携三绝候重关。
访鸡鸣山知友旧馆
作者：陶益
朝代：明

金陵浦口系行舟，又向名山作胜游。钟磬近闻知上界，烟霞遥望觅前修。清虚别馆春长在，灯火重门晓未休。偏忆故人三太息，鸡鸣深处重夷犹。
识梦
作者：陶益
朝代：明

多年空拟卜芳邻，此夜奇逢梦即真。公甫宅前如共醉，隐之祠下恍相亲。曾知衡岳栖高士，未必罗浮厌异人。望望飞云烟锁断，可谁跨鹤越通津。
识梦
作者：陶益
朝代：明

昨夜三更梦故乡，分明记得旧桥庄。窗儿隔水千花合，亭子迎风八桂香。理客钓丝情共适，宜人棋局兴偏长。醒来又在江湖上，吹剑樽前漫举觞。
识梦
作者：陶益
朝代：明

梦向天边折玉莲，玉莲化作一髯仙。人间此梦诚何梦，疑是濂溪托旧缘。
谒丁公祠
作者：陶益
朝代：明

丁令鸣琴宪庙时，流声馀韵至今奇。沙村过客瞻遗像，墟里怀贤抚旧碑。落日鼎烟迷俎豆，疏林灯焰动灵旗。郎星错寞空怜汝，泣向秋风奠一卮。
谒林梧窗先生祠
作者：陶益
朝代：明

不见林宗面，先抠孺子衣。名祠瞻俎豆，绛帐想光辉。洗砚池空在，藏书室已非。藓碑摩读罢，悽恻欲归依。
谢病用前韵
作者：陶益
朝代：明

谢病归来少识邻，枕流漱石隔嚣尘。惭无白酒堪为醉，赖有青山肯寄贫。
谭大夫挽词
作者：陶益
朝代：明

使节催秋日，良朋哭暮年。功名知有待，泉石惜无缘。世隔鱼书绝，家藏豸服鲜。束刍随执拂，为尔各凄然。
贺陆熙斋先生令弟新居
作者：陶益
朝代：明

结庐偏喜近山城，中有幽栖若画成。花影不随流水去，月痕依旧浸溪明。壶觞杖屦浑堪乐，琴瑟埙篪亦并清。莫讶趋庭年最少，陆机吴下早知名。
赋成对客短述
作者：陶益
朝代：明

平生性僻苦难任，梦里徒吞五色禽。作赋非才惭欲死，长杨奚翅万黄金。
赠东山寺圆觉上人
作者：陶益
朝代：明

阴深谁遁迹，寂历自为家。饭钵供灵液，蔬盘具异瓜。鹤翻松顶露，天落佛前花。静夜焚香炷，东林月未斜。
赠安山人出粤
作者：陶益
朝代：明

雅知安期子，踪迹寄人间。紫气浮空峤，青牛出故关。围棋消白日，灵药驻朱颜。一旦生新羽，飘然何处山。
赠小金山僧
作者：陶益
朝代：明

忽忆灵州古寺间，江山曾识长公颜。禅参隐语知多少，惟有无生是大还。
赠杯流僧
作者：陶益
朝代：明

云游佛子常默然，难究何从复何极。但言了了即欲行，本来面目信能识。倏然乘风不可攀，渺渺浮于湖海间。他年五岳如遍览，石髓延尔住罗山。
赠杯流僧·其一
作者：陶益
朝代：明

云游佛子常默然，难究何从复何极。但言了了即欲行，本来面目信能识。
赠杯流僧·其二
作者：陶益
朝代：明

倏然乘风不可攀，渺渺浮于湖海间。他年五岳如遍览，石髓延尔住罗山。
赠江光明二首
作者：陶益
朝代：明

忽忆淮扬万里船，俄遭目病苦经年。长安市上多灵药，谁似进贤江二川。江子来从金马门，原机妙处绝尘奔。这回海上龙睛活，不谓医人不姓孙。
赠江光明二首·其一
作者：陶益
朝代：明

忽忆淮扬万里船，俄遭目病苦经年。长安市上多灵药，谁似进贤江二川。
赠江光明二首·其二
作者：陶益
朝代：明

江子来从金马门，原机妙处绝尘奔。这回海上龙睛活，不谓医人不姓孙。
赠诸父老
作者：陶益
朝代：明

辱索群章后，虚延两月多。自疑诗作祟，谁遣字为魔。见说悲城市，悬知恋薜萝。仓惶此相送，何日更能歌。
走马即事
作者：陶益
朝代：明

凌晨走马心如火，到处看花迹似鸿。镫上日抽金箭羽，腰间时击宝刀雄。风生袂薄嗟何及，野旷天连望不穷。鳷鹊蓬莱遥问讯，五云缭绕是龙宫。
越堠二首
作者：陶益
朝代：明

驿程临堠堠临溪，九曲风烟迥不迷。过至石桥题柱地，浮云暝鸟隔城低。厚貌亭亭向远冿，连天芳草没缁尘。五噫一去关山暮，多少王孙认不真。
越堠二首·其一
作者：陶益
朝代：明

驿程临堠堠临溪，九曲风烟迥不迷。过至石桥题柱地，浮云暝鸟隔城低。
越堠二首·其二
作者：陶益
朝代：明

厚貌亭亭向远冿，连天芳草没缁尘。五噫一去关山暮，多少王孙认不真。
辛未元日书事
作者：陶益
朝代：明

迎春喜是新元日，试笔惭非白雪才。柏叶未随杯斝动，梅花先傍砚池开。从官猎猎扬鞭过，舞伎翩翩拥索来。绮陌尘香游冶客，尽情檀板按歌台。
迁居得故人书
作者：陶益
朝代：明

割席何多日，分春又一年。迁莺声竞巧，五柳色争妍。逦迤深山麓，栖迟小洞天。书来劳款密，同病酷相连。
过三忠祠
作者：陶益
朝代：明

白浪浮孤国，青山托古祠。英雄今尚尔，胡虏竟何之。残垒荒烟断，寒云野径垂。因思岳武穆，心事愈凄其。
过乡社戏和壁上韵
作者：陶益
朝代：明

出郭遥闻下里歌，连年凋敝实伊何。于今戍垒无烽火，又厌秋成乐事多。
过仪真忆何善山先生
作者：陶益
朝代：明

千里相期意气深，广陵曾寄隔年音。今来坝上看流水，暗忆当时悟道心。
过太液桥
作者：陶益
朝代：明

太液双桥铺碧波，仙坛黄盖结红罗。堆云倒影湖中见，积翠流光雨后多。日照紫垣花色艳，风生青琐鸟声和。九衢瑞气瞻依近，恍惚惊如梦里过。
过白沙里
作者：陶益
朝代：明

湖空鹤散几经春，惟有青山恋旧人。庐阜荒凉还作伴，楚台岑寂故相亲。紫芝地迥浮烟霭，碧玉楼虚对海滨。怅念昔贤心欲折，莫言忧道更忧贫。
过秫坡钓台二首得清字
作者：陶益
朝代：明

都会江边望，荒凉旧秫粳。树瓢藏野色，风笠混秋声。夜夜烟空暝，年年水自清。羊裘如尚在，期与共逃名。独步荒台上，应怜泻濑清。坐来消俗虑，钓罢濯尘缨。水咽石相语，波漂鱼不惊。仰看今夜月，还此为谁明。
过秫坡钓台二首得清字·其一
作者：陶益
朝代：明

都会江边望，荒凉旧秫粳。树瓢藏野色，风笠混秋声。夜夜烟空暝，年年水自清。羊裘如尚在，期与共逃名。
过秫坡钓台二首得清字·其二
作者：陶益
朝代：明

独步荒台上，应怜泻濑清。坐来消俗虑，钓罢濯尘缨。水咽石相语，波漂鱼不惊。仰看今夜月，还此为谁明。
过邮亭有感
作者：陶益
朝代：明

愁见邮亭倚道旁，那堪算别重彷徨。十年作客非吾土，千里怀人是帝乡。溪绕閒花全倒景，店垂弱柳半斜阳。回头宿处清樽旧，说剑星流午夜光。
过邳北望有感次韵答同年吉水王畏斋
作者：陶益
朝代：明

邳驿路边催棹发，中官船上听鸡鸣。天涯异迹悲萍梗，海内同心叙弟兄。飞凤翔鸾趋禁苑，紫垣黄屋认重城。嗟予世世承恩重，敢向清时负此生。
迎春日书茅笔寄怀
作者：陶益
朝代：明

惜昔迎春寺重游，珠林同咏壁间留。今朝独试茅龙手，折取梅花寄陇头。
返城南见诏书至有感
作者：陶益
朝代：明

去国留鸿迹，还家狎鹭群。城居无识令，畎亩不忘君。玉郎开三殿，金函出五云。白头逢圣诏，感激复何云。
返樾墩书屋
作者：陶益
朝代：明

京国初归启旧扉，文园门巷柳阴肥。静看鸟雀巡书案，閒钓菰蒲坐石矶。容易祇沽邻妪酒，疏庸聊著野人衣。素心久已如禅定，不是年来始息机。
远征曲
作者：陶益
朝代：明

拔钗买长剑，甘吞马上雪。不斩楼兰回，愧此闺中铁。
送人之交州集唐句
作者：陶益
朝代：明

衔恩东守阖阊城，谁料翻为岭外行。彩笔昔曾干气象，青袍今已误儒生。雁飞萤度愁难歇，冰簟银床梦不成。别后此心君自见，更堪江上鼓鼙声。
送人入楚受室
作者：陶益
朝代：明

粤岭剑光动，湘江春色浓。别时聊赠雁，到日即乘龙。路绕心千里，书回意万重。趋庭知有算，早晚得欣逢。
送人还蜀
作者：陶益
朝代：明

十载弹冠向粤游，一朝断送结离愁。行云拥盖晴偏急，鸣雨临装暮未休。剑阁微微连树色，岷峨渺渺枕河流。亦知归近扬雄宅，铅椠尊前逸兴幽。
送何善山先生赴工部
作者：陶益
朝代：明

别路攀留切，离筵鼓吹雄。此时沾化雨，何日坐春风。鹤扰行台下，凫飞画省中。仰怀良夜月，千里幸相同。
送儿辈应试
作者：陶益
朝代：明

遥见秋风接郡城，吾家诸少动长征。江门水长船同上，岭表云开雁并鸣。漫道骞藤应得意，须知温饱莫留情。夜来匆忆烧心地，桂影团圆离恨生。
送别友人
作者：陶益
朝代：明

出饯日将午，长途秋正清。山城临水见，野鸟向人鸣。别泪双行下，去帆五两轻。赠言吾独拙，难悉故交情。
送友入京兼寄姻亲伦礼部
作者：陶益
朝代：明

祖帐对芙蕖，清樽绿蚁虚。风烟凌岛屿，瞻眺欲萧疏。怕别浑无语，临行愿有书。因思伦穗石，辞赋汉相如。
送客自励
作者：陶益
朝代：明

送客离杯泪未干，芰荷风雨动微寒。青山绿水知多少，谁谓江门行路难。
送客还吴二首
作者：陶益
朝代：明

断送意悬悬，吴山楚水连。飞仙曾见否，故老岂虚传。竹径清鸣佩，苔阶绿结钱。君归多好事，新荠荐芳筵。仆御促离筵，情殷添酒钱。春来人最可，此去事堪传。善画凌摩诘，能诗逼惠连。相思难尽处，江月夜窗悬。
送客还吴二首·其一
作者：陶益
朝代：明

断送意悬悬，吴山楚水连。飞仙曾见否，故老岂虚传。竹径清鸣佩，苔阶绿结钱。君归多好事，新荠荐芳筵。
送客还吴二首·其二
作者：陶益
朝代：明

仆御促离筵，情殷添酒钱。春来人最可，此去事堪传。善画凌摩诘，能诗逼惠连。相思难尽处，江月夜窗悬。
送张处士归
作者：陶益
朝代：明

果谁能脱俗，常自爱栖霞。下榻留难久，回车望更赊。清歌贤宁戚，博识老张华。此后相思梦，知从处士家。
送徐十九部尉二首
作者：陶益
朝代：明

征人牵马促扬鞭，弦奏倾樽兴杳然。目送欲随心送远，生憎榕叶渡头烟。告别匆匆剑气雄，骊歌遥放海门东。不知仙尉家何处，香火情生虑转蓬。
送徐十九部尉二首·其一
作者：陶益
朝代：明

征人牵马促扬鞭，弦奏倾樽兴杳然。目送欲随心送远，生憎榕叶渡头烟。
送徐十九部尉二首·其二
作者：陶益
朝代：明

告别匆匆剑气雄，骊歌遥放海门东。不知仙尉家何处，香火情生虑转蓬。
送文惟高归郁林四首
作者：陶益
朝代：明

郁林姻戚得逢君，积岁乡心此夕勤。泪饮离杯藏烛跋，茑萝萦月白纷纷。千里题书赠客行，悠悠鱼雁转含情。梧江桂岭秋风利，早晚能无寄数声。萍踪宦海各茫然，忠节人家见汝贤。葵藿绿阴留万里，更宜向日上凌烟。关河饯送且停骖，西北云深鹤唳南。欲采芳荪谁寄取，赖吾群从总能堪。
送文惟高归郁林四首·其一
作者：陶益
朝代：明

郁林姻戚得逢君，积岁乡心此夕勤。泪饮离杯藏烛跋，茑萝萦月白纷纷。
送文惟高归郁林四首·其三
作者：陶益
朝代：明

萍踪宦海各茫然，忠节人家见汝贤。葵藿绿阴留万里，更宜向日上凌烟。
送文惟高归郁林四首·其二
作者：陶益
朝代：明

千里题书赠客行，悠悠鱼雁转含情。梧江桂岭秋风利，早晚能无寄数声。
送文惟高归郁林四首·其四
作者：陶益
朝代：明

关河饯送且停骖，西北云深鹤唳南。欲采芳荪谁寄取，赖吾群从总能堪。
送朱梅南作教南溪
作者：陶益
朝代：明

都门追饯小光庭，万里遥占有聚星。争说青毡惟乐道，肯嬿绛帐但传经。泉寻濲水渊源远，路过兰溪纫佩馨。作别因思忠烈庙，黯然含意向邮亭。
送李中冈入京
作者：陶益
朝代：明

祖帐三城路，春风万里程。王孙俄已别，芳草若为情。丽日生书剑，垂柳拂旆旌。长安怜得意，遮莫马蹄轻。
送李春官尊翁还家二首
作者：陶益
朝代：明

班饯临流酒半醺，棹歌渔笛谩相闻。悬知此后兰台客，时向飞鸿望白云。凤诰楼船秋气清，蘋花推缆出江明。还家若羡莼鲈美，须记仙郎禄养情。
送李春官尊翁还家二首·其一
作者：陶益
朝代：明

班饯临流酒半醺，棹歌渔笛谩相闻。悬知此后兰台客，时向飞鸿望白云。
送李春官尊翁还家二首·其二
作者：陶益
朝代：明

凤诰楼船秋气清，蘋花推缆出江明。还家若羡莼鲈美，须记仙郎禄养情。
送熊郡博之雷州
作者：陶益
朝代：明

香芹流影碧参差，赋代凌云觉愈奇。倚马才名悬上国，飞鸿宦迹寄天涯。图书互拥催行色，冠盖相连及饯时。此别定应多雨露，雷门声动莫辞迟。
送萧广文转官延安
作者：陶益
朝代：明

萧字惊看惜解携，清樽留恋绿杨堤。奎光入夜人争仰，遍照江南又陜西。
送赠词客
作者：陶益
朝代：明

相送出河兹，丽日照行色。手拗杨柳枝，离怀长恻恻。春水涨潮流，春风吹朴棫。步景答赠言，敏捷几曹植。最忌是才名，愿子常玄默。此意老聃知，师之良有得。
送郁林乡亲关少宰取道还家二首
作者：陶益
朝代：明

满城追饯出江浔，一水通潮向郁林。北望未收游子泪，西行偏动故乡心。琴尊雅澹宜轻棹，云树稀微隔远岑。与报吾宗各努力，刺桐花发正相寻。解缆江门未及秋，凉风先送木兰舟。旆旌晚曳苍梧路，冠剑晴辉绿水洲。杳杳停云生远思，青青蔓草结离愁。悬知此后南来雁，繫足应多说壮游。
送郁林乡亲关少宰取道还家二首·其一
作者：陶益
朝代：明

满城追饯出江浔，一水通潮向郁林。北望未收游子泪，西行偏动故乡心。琴尊雅澹宜轻棹，云树稀微隔远岑。与报吾宗各努力，刺桐花发正相寻。
送郁林乡亲关少宰取道还家二首·其二
作者：陶益
朝代：明
体裁：七言律诗

解缆江门未及秋，凉风先送木兰舟。旆旌晚曳苍梧路，冠剑晴辉绿水洲。杳杳停云生远思，青青蔓草结离愁。悬知此后南来雁，系足应多说壮游。
送郁林乡亲关少宰取道还家二首·其二
作者：陶益
朝代：明

解缆江门未及秋，凉风先送木兰舟。旆旌晚曳苍梧路，冠剑晴辉绿水洲。杳杳停云生远思，青青蔓草结离愁。悬知此后南来雁，繫足应多说壮游。
送郡守戴公归隐二首
作者：陶益
朝代：明

皇华曾忆度梅关，鸡舌香含霄汉间。正羡文翁能作郡，那堪五马入名山。行行慷慨辞车盖，切切攀留拥路旁。料有小山丛桂好，鉴湖应不数知章。
送郡守戴公归隐二首·其一
作者：陶益
朝代：明

皇华曾忆度梅关，鸡舌香含霄汉间。正羡文翁能作郡，那堪五马入名山。
送郡守戴公归隐二首·其二
作者：陶益
朝代：明

行行慷慨辞车盖，切切攀留拥路旁。料有小山丛桂好，鉴湖应不数知章。
送陈子入闽时有兵乱
作者：陶益
朝代：明

四海风尘半未收，那堪冠剑去悠悠。武夷云谷应悬榻，莫问元龙百尺楼。
途次感秋
作者：陶益
朝代：明

涛声齐碧落，曙色满沧江。鹰隼云间并，凫鹥水上双。行踪犹未定，褊性已难降。欲缉悲秋赋，飘零就客窗。
遇丈人
作者：陶益
朝代：明

爱汝忘年叟，遗予不韵诗。自言曾著述，到老负襟期。懒去樵空叶，狂来钓废丝。相逢何草草，一别即留思。
遣使寄答余希传
作者：陶益
朝代：明

一缄书正发，三老棹偏行。路逐浮萍转，思随蔓草生。苏湖君迈迹，郑圃我逃名。不尽相期意，临流歌濯缨。
避喧樾墩得关鹤门所寄京回途中见怀之作用韵奉答
作者：陶益
朝代：明

隔海归来渡晚流，冥冥细雨霎然收。居人同对屋梁月，游子独栖何处洲。远树停云仍在望，幽怀逸兴未曾休。五湖大隐如相访，鹤氅纶巾定买舟。
郊外暮回书事
作者：陶益
朝代：明

策杖寻幽竟日閒，笋舆冲黑向城还。山含古寺虚无里，路绕冥鸿灭没间。刁斗遥闻消醉语，接䍦倒著解愁颜。何人更弄桓伊笛，飞尽寒梅月满关。
郊行即事
作者：陶益
朝代：明

郊外联佳约，山中结静缘。女墙斜隐雾，人境远生烟。藉草为茶灶，纫兰当酒钱。平生无长物，一任野情偏。
郑社丈馆三江寄怀二首
作者：陶益
朝代：明

别时言不得，别后望空频。最苦三江棹，来分一社人。春风谁独坐，夜雨底相亲。累月无音耗，摇摇忆子真。篇章难自遣，弃置不堪论。迹滞空城路，情通隔水村。故人常看竹，稚子数迎门。准拟闻归计，倾囊办绿樽。
郑社丈馆三江寄怀二首·其一
作者：陶益
朝代：明

别时言不得，别后望空频。最苦三江棹，来分一社人。春风谁独坐，夜雨底相亲。累月无音耗，摇摇忆子真。
郑社丈馆三江寄怀二首·其二
作者：陶益
朝代：明

篇章难自遣，弃置不堪论。迹滞空城路，情通隔水村。故人常看竹，稚子数迎门。准拟闻归计，倾囊办绿樽。
酒后偶成
作者：陶益
朝代：明

邻曲相邀入夜过，南风不竞孰能歌。醉深独据胡床月，懒向人前说话多。
酬少龄王使君
作者：陶益
朝代：明

缁尘荏苒忆萍逢，燕柳隋堤别恨同。珍重远书骞玩永，萋迷深夜梦魂通。相期鼓柁湾黄木，更许移家上祝融。何自话归归未得，几回搔首叹冥鸿。
醉吟二首
作者：陶益
朝代：明

发狂形骸忘，长啸天地杳。白眼向世人，知心良独少。不识王侯贵，无论世故多。陶然对松壑，笑月摆藤萝。
醉吟二首·其一
作者：陶益
朝代：明

发狂形骸忘，长啸天地杳。白眼向世人，知心良独少。
醉吟二首·其二
作者：陶益
朝代：明

不识王侯贵，无论世故多。陶然对松壑，笑月摆藤萝。
重九戏答当路诸君
作者：陶益
朝代：明

正当重九与诗会，何况白衣送酒来。上客不须催羯鼓，菊花元为野人开。
重阳与诸友游圭峰二首时闻边报
作者：陶益
朝代：明

招携九日上圭峰，云拥禅关鸟道通。石室有僧谈桂父，玉台无地访芝童。黄花带露垂幽径，白雁鸣霜翼疾风。愁忆边尘秋又暮，独弹孤剑倚长空。峭壁礤峰石径斜，玉台风致小南华。相逢且试登山屐，有兴还期泛海槎。争说六师隆汉节，厌闻千里动胡笳。彤云极目忘归路，野菊离离无数花。
重阳与诸友游圭峰二首时闻边报·其一
作者：陶益
朝代：明

招携九日上圭峰，云拥禅关鸟道通。石室有僧谈桂父，玉台无地访芝童。黄花带露垂幽径，白雁鸣霜翼疾风。愁忆边尘秋又暮，独弹孤剑倚长空。
重阳与诸友游圭峰二首时闻边报·其二
作者：陶益
朝代：明

峭壁礤峰石径斜，玉台风致小南华。相逢且试登山屐，有兴还期泛海槎。争说六师隆汉节，厌闻千里动胡笳。彤云极目忘归路，野菊离离无数花。
重阳后与陆悬斋观菊
作者：陶益
朝代：明

年来幽事力能支，园菊培成遍接篱。蜜蕊露晞裁欲早，香包霜薄拆应迟。凝烟秦女窥帘后，衰雨杨妃赐浴时。几度携壶贪看尔，莫因佳节苦相疑。
重阳雅集次韵答黄臞㢝谭天池二先生
作者：陶益
朝代：明

满径秋风动药栏，菊花何事故开难。不缘九日频催句，那得诗人会扫坛。睡鸭吐烟浮小篆，飞鸿排阵破轻寒。山斋酒熟长宜醉，莫把茱萸着意看。
鉴江亭步吴刺史韵
作者：陶益
朝代：明

南望荒荒驿路回，鉴江亭子定常开。仙帆影曳青霄出，渔榜声随白鸟来。楚客旅魂惊海峤，梁园词赋寄蒿莱。满城拥彗迎征盖，谁解当年倚马才。
钱塘江夜泊
作者：陶益
朝代：明

夜泊钱塘酒半醒，惊闻潮长漏声停。舟人寤说江头路，苏小门前杨柳青。
银海钓台为赵君赋
作者：陶益
朝代：明

坐对澄江静，垂纶自觞咏。凉风吹白波，菰蒲相掩映。高士不用名，眷言迹当迸。
长饥至于老
作者：陶益
朝代：明

长饥至老自堪贫，白屋青山旧卜邻。不信秦楼歌舞地，年年改换意中人。
閒行口号
作者：陶益
朝代：明

寻幽无伴郭边还，世故茫然一笑间。物议非由疏懒得，任从步屐到云山。
闺辞赠远次韵效唐
作者：陶益
朝代：明

细语郎前觉黯然，离筵况是菊花天。杯盘有泪还偷眼，杨柳无枝不赠鞭。去路风晨迟可起，回舟雪夜早宜眠。春来喜鹊檐前噪，妾定仓忙理翠钿。
闻兵戏答张忝戎二首
作者：陶益
朝代：明

坐牛随意出荆扉，闻道重宣大将威。云鸟影来黄石路，踟蹰叩角赋无衣。兵戈扰扰杂风尘，苦忆魁梧一旧人。满眼黄花排作阵，祇宜閒对白纶巾。
闻兵戏答张忝戎二首·其一
作者：陶益
朝代：明

坐牛随意出荆扉，闻道重宣大将威。云鸟影来黄石路，踟蹰叩角赋无衣。
闻兵戏答张忝戎二首·其二
作者：陶益
朝代：明

兵戈扰扰杂风尘，苦忆魁梧一旧人。满眼黄花排作阵，祇宜閒对白纶巾。
闻寇拟呈吴督捕
作者：陶益
朝代：明

寇至乡村多废宅，人忧离乱半投城。龙旂即应羽书急，雉堞随消烽火明。缓带轻裘挥远戍，围棋别墅系长缨。知君不数将家种，岂向辕门漫诘兵。
闻彭西桥投笔用兵席中有怀
作者：陶益
朝代：明

漫道辞家久，因嗟报国勤。兵麾云外见，战角夜中闻。入幕推为客，封侯拟是君。谁怜张仲侣，对酒借离群。
闻破虏道上有怀
作者：陶益
朝代：明

十年曾结客，千里正飘蓬。露布传将及，箜篌听未终。当垆留去马，倚剑望征鸿。中酒知狂甚，无端忆次公。
闻遣将南征属意期望
作者：陶益
朝代：明

颦鼓连朝动，烽烟异路生。立坛初拜将，横槊尽谈兵。短剑挥霜出，长风破浪行。来归期不伐，大树更知名。
闻锡泉舅氏欲解官归先此奉迓
作者：陶益
朝代：明

十年作客分歧路，千里裁诗寄岭梅。难和阳春怜隔阔，有缘灯火望归来。扁舟已许浮珠海，卓锡应携访玉台。怀古思乡情不少，愧无似舅一清才。
闻雁
作者：陶益
朝代：明

船上三更后，天边一雁过。远声闻浦口，清影落渔蓑。故国犹怜汝，他乡更奈何。因之感同气，惆怅向烟波。
阅郁林州志有感
作者：陶益
朝代：明

三复春秋义，遍求史氏真。浮名惭小子，实录叹先人。瑞水涵虚碧，容山吐曜新。按图怀远道，涕泗欲沾巾。
陈北溪赴任省亲临别有赠
作者：陶益
朝代：明

白沙翠竹古冈州，羡尔衣冠向此游。入境喜迎仙籍彦，趋庭应见海陵侯。龙光出匣星河动，鹢影摇波日夜浮。慷慨共期千万里，壮怀休倚仲宣楼。
陪侠客夜饮有赠
作者：陶益
朝代：明

月下长裙曳，樽前倒屣迎。风尘方满眼，南北转关情。结客无全论，谈兵剑有声。鸡鸣递鱼钥，起舞欲专征。
雨中闻吴外翰解任因赋赠别
作者：陶益
朝代：明

梦残鼓角雨濛濛，何事青衿怨别同。罢卜三鳣一相送，春风回首绿阴丛。
雨霁接唐户部定江翰墨棋子汉文赋以答谢
作者：陶益
朝代：明

殷勤来远翰，文采对红蕖。水面浮烟敛，泉声积雨馀。观棋推子静，读赋忆相如。三谢仙郎惠，离怀何以舒。
静夜偶作二首
作者：陶益
朝代：明

灯光悬榻步虚亭，自理瑶琴酒既醒。徙倚冒寒瞻斗柄，长林争弄露华青。客散徘徊夜更幽，房栊月出在楼头。胡奴睡美呼不得，隔竹茶烟手自抽。
静夜偶作二首·其一
作者：陶益
朝代：明

灯光悬榻步虚亭，自理瑶琴酒既醒。徙倚冒寒瞻斗柄，长林争弄露华青。
静夜偶作二首·其二
作者：陶益
朝代：明

客散徘徊夜更幽，房栊月出在楼头。胡奴睡美呼不得，隔竹茶烟手自抽。
顺德刘生惠鹤即教扎竹以阑之越月驯戏而赋此
作者：陶益
朝代：明

忽见仙禽顶渐红，一声清叫彻长空。却怜万里穿云翼，暂落人间圈套中。
题华池精舍
作者：陶益
朝代：明

池绕椒邱曲，书声振空谷。流澌烟雨深，洗砚不成绿。
题四诰图
作者：陶益
朝代：明

路入商山几度春，棋声隐隐隔红尘。科头箕踞者谁子，恐惹储皇人问津。
题张老隐居
作者：陶益
朝代：明

汝家最近江门湾，脩游盘桓云水间。煮石舂泉临海屋，栖神导气阅名山。邮筒酒熟常时醉，洛社诗成尽日閒。此外声华都不管，惟留烟月护松关。
题扇景
作者：陶益
朝代：明

移家钓海槎，荏苒岁云晏。木落烟水寒，菰蒲起征雁。
题游春图
作者：陶益
朝代：明

公子承恩出建章，梅梢遍绿柳丝长。当垆春色浓如酒，买醉归来马莫狂。
题王生画春游小景
作者：陶益
朝代：明

辋川烟雾碧漫漫，公子行春错意看。十里艳花连步骑，幽香疑亦在长安。
题画二首
作者：陶益
朝代：明

晓发行囊越小庄，月沉江阁雾烟黄。相看一语出不得，背马悠悠长似忙。沙渺云长木叶稀，举头又见雁南飞。渔翁一路西江艇，经岁经年胡不归。
题画二首·其一
作者：陶益
朝代：明

晓发行囊越小庄，月沉江阁雾烟黄。相看一语出不得，背马悠悠长似忙。
题画二首·其二
作者：陶益
朝代：明

沙渺云长木叶稀，举头又见雁南飞。渔翁一路西江艇，经岁经年胡不归。
题蔡先生旌奖卷
作者：陶益
朝代：明

共学西山蔡子家，执经吾已愧侯芭。鱼龙夜雨争闻铎，桃李春风解作花。白发青毡推宦况，兰台柏府重声华。逢人且莫嗟迟暮，会拜鸾书庆未涯。
题西所见真图
作者：陶益
朝代：明

居近长庚隔远堤，长庚盘阻照青藜。君王若画真泉石，定是沙头西复西。
题雪景
作者：陶益
朝代：明

几度寻梅出帝京，冒寒驴背句偏成。霜飞涧道瑶华洁，霰集云根玉屑清。
题鲤化图
作者：陶益
朝代：明

曝腮见角灵光发，簸浪扬云变化生。江侧五花难系恋，望霖天下正多情。
风雨
作者：陶益
朝代：明

潇潇风雨过山房，独对瑶琴未解囊。杨柳隔江遥斗舞，芝兰出谷暗流芳。浮云捲幔须臾变，细草零阶日夜长。老我醉眠人事少，伊谁车马自家忙。
风雨短述
作者：陶益
朝代：明

翡翠飘残羽，冬青湿落花。闭关延坐客，攒竹煮新茶。
饮酒忆太白
作者：陶益
朝代：明

昔年过采石，明烛拜先生。断岸空留月，长江不见鲸。怜才皆未已，学醉愧无成。何事金龟老，人间得并名。
馆中书怀二首
作者：陶益
朝代：明

昔曾结客少年场，此日南窗纳晓凉。非为浮名难系缚，祇缘多病切江乡。静观水鸟机心息，閒笑时人局面忙。我欲朱明诗作社，长吟采药跨青羊。蝴蝶双飞出馆中，梦回空忆旧行踪。茂陵病去思偏远，彭泽归来兴培浓。瓜地半开红药尽，菜园全破绿阴重。何时定取罗浮约，一榻横加四百峰。
馆中书怀二首·其一
作者：陶益
朝代：明

昔曾结客少年场，此日南窗纳晓凉。非为浮名难系缚，祇缘多病切江乡。静观水鸟机心息，閒笑时人局面忙。我欲朱明诗作社，长吟采药跨青羊。
馆中书怀二首·其二
作者：陶益
朝代：明

蝴蝶双飞出馆中，梦回空忆旧行踪。茂陵病去思偏远，彭泽归来兴培浓。瓜地半开红药尽，菜园全破绿阴重。何时定取罗浮约，一榻横加四百峰。
馆中戏笔二首
作者：陶益
朝代：明

金风扇冷子云亭，蕉叶临池未变青。偃蹇不知当世务，抽毫思摹蕊珠经。独板门深少客过，馀閒无奈野狂何。书成一片潇湘雨，又换园丁谷子茄。
馆中戏笔二首·其一
作者：陶益
朝代：明

金风扇冷子云亭，蕉叶临池未变青。偃蹇不知当世务，抽毫思摹蕊珠经。
馆中戏笔二首·其二
作者：陶益
朝代：明

独板门深少客过，馀閒无奈野狂何。书成一片潇湘雨，又换园丁谷子茄。
驯鹿
作者：陶益
朝代：明

驯鹿真无价，幽人似有缘。偕游木石下，远害林丘前。呈瑞毫方异，应图毛转妍。采薇怀独穫，夹毂忆相联。麌麌仍堪羡，儦儦亦可怜。何当鸣向野，遗响入宾筵。
鸡鸣歌对宾御作
作者：陶益
朝代：明

汝南晨鸡叫残月，连城刁斗声已没。千门万户逐关开，秣马膏车临路歇。主人但知留为好，仆夫勿谓行当早。
鸣琴
作者：陶益
朝代：明

虚堂正对一横琴，款款焚香意不任。三弄梅花添旧恨，广陵散后孰知音。
鹤峰
作者：陶益
朝代：明

石坂霞流逼太清，瑶台长自护题名。羽衣道士游何处，锡响峰前白鹿惊。
鹤门关念斋见寄所作朱明诗帖书法并佳因以怀之
作者：陶益
朝代：明

朱明栖别驾，剑气发长虹。忽睹词章丽，还惊翰墨工。凤毛元自异，骥足竟谁同。几度遥相忆，停云入望中。
鹦鹉辞
作者：陶益
朝代：明

身如杨白花，相去落人家。心似海断石，由来那改易。
湛上人钟秀楼诗楼在四明东湖上
作者：陶谊
朝代：明

百尺楼居耸碧霄，天开图画足逍遥。一帆春雨来湖口，两岸青山落树腰。夜坐翻经香欲冷，诗成倚柱酒微消。东还拟遂登临兴，惭愧无才趁早朝。
送人从役
作者：陶谊
朝代：明

沅湘南去远，古戍楚云边。山雨虫蛇出，江天螮蝀悬。相思知后夜，重会更何年。喜得风涛静，官船任昼眠。
晚宿峡口
作者：陶谐
朝代：明
体裁：五言律诗

迢递群山合，逶迤一径通。半村无夕照，空谷自天风。辙乱㟏岈上，年衰道路中。客怀增阒寂，新月翳疏桐。
玉田洞
作者：陶钦夔
朝代：明
体裁：七言律诗

洞门幽敞倚江干，斜日登临到石坛。仄径千田苍玉合，悬岩一线碧流寒。珠宫花落仙居静，瑶草春深过客残。出洞正愁风雨恶，便呼鸡犬学刘安。
旅病
作者：陶龙见
朝代：明
体裁：五言律诗

旅病伤迟暮，溪山空复春。户虚风乱帙，帘静鸟窥人。蠖伏宁干誉，熊经藉卫真。自嗤还自爱，端不畏人嗔。
明月池
作者：雨花老人
朝代：明
体裁：五言律诗

倚杖看明月，沧浪水正清。悠然歌此曲，可以濯吾缨。未入飞熊兆，空沉老兔精。若逢方外友，永与结鸥盟。
狮子踪
作者：雨花老人
朝代：明
体裁：七言律诗

谁跨狻猊到五峰，嚬呻踏遍玉芙蓉。一方石上遗灵迹，八水池边绝异踪。花落每经香雨湿，春深惟倩绿苔封。杖藜更觅游行处，已过西岩几十重。
白水池
作者：雨花老人
朝代：明
体裁：七言律诗

五郎沟下卧残碑，一径斜通白水池。雨歇空山澄罔象，风生曲岸动涟漪。银沙布底月来处，雪浪滔天云起时。到此君应怀藻鉴，洗开法眼照须眉。
寄李五已山
作者：雪山法师
朝代：明

乾坤添白发，江海限红尘。独树逢残月，清宵忆故人。蝶占春后梦，鹤想病中身。安得西归翼，裁书慰尔频。
山居诗
作者：雪梅
朝代：明

道人卓锡爱名山，四面巉岩指顾闲。风牖坐闻松子落，石床定起藓痕斑。鸣禽花坞春常在，隔水柴扉夜不关。惟有白云知此意，庵前飞去又飞还。
桂梅
作者：雪梅
朝代：明
体裁：五言绝句

金粟远飘香，霜枝寒吐萼。相将领素秋，不用悲摇落。
秋兴
作者：雪梅
朝代：明

雨过池塘暑气消，山冈处处乱鸣蜩。侵衣树色摇空翠，绕户江声落晚潮。自笑疏慵忘礼乐，只将踪迹混渔樵。降心惟有诗魔在，时复临风写绿蕉。
赠住庵僧
作者：雪梅
朝代：明

垂帘清昼篆烟霞，满地苍苔衬落花。习寂不须天送供，图閒懒为客煎茶。寒炉煨芋留残火，怪衲连云缀断麻。兀坐不知天早晚，月移松影上窗纱。
题画
作者：雪梅
朝代：明
体裁：五言绝句

琼树发寒葩，红英敷宿植。堪怜冰雪姿，况有阳春色。
读谢翱传
作者：雪江秀公
朝代：明

南奔北走家何在，七里滩前许剑来。厓海夜寒惟月上，冬青树老又花开。侧身天地聊晞发，怅望江山独把杯。一掬当年知己泪，秋风洒尽下西台。
寻梅
作者：雪溪映
朝代：明

玉格冰魂见尚稀，忽惊岁暮思依依。每当深雪偏肥绽，才得东风便谢归。断板桥边孤影瘦，冷村墙外暗香微。相逢不忍相离别，飘瞥斜枝趁落晖。
伏虎寺
作者：雷应龙
朝代：明
体裁：七言绝句

飞泉啼鸟韵悠悠，古木悬崖苍峍峍。前古宁无我辈游，再来知与何人匹。
临怀素墨迹
作者：雷思霈
朝代：明

鸥群鹤侣道人闲，只住青葱竹柏间。欲买小庄先问水，但逢佳客劝登山。深林不放云轻出，野艇常邀月共还。家有怀公颠墨在，临时多染醉毫斑。
九日宿东山寺四首·其一
作者：雷思霈
朝代：明
体裁：五言律诗

九日东山寺，无花却有歌。峰峦朝雨后，铃铎晚风多。峡口生秋水，湖心老芰荷。旧时游息地，竹树已婆娑。
九日宿东山寺四首·其三
作者：雷思霈
朝代：明
体裁：五言律诗

此地苦无蟹，登山幸有樽。雨来迷峡口，江去锁荆门。城郭含烟重，郊原暝色昏。西南几百里，独见一峰尊。
九日宿东山寺四首·其二
作者：雷思霈
朝代：明
体裁：五言律诗

木叶未全脱，水流故自闲。才登高阁坐，便觉大江环。风细如闻梵，云垂莫辨山。晚来松径里，隐隐一僧还。
九日宿东山寺四首·其四
作者：雷思霈
朝代：明
体裁：五言律诗

夜宿山顶寺，苦吟醉后身。频来知地主，闲坐数樵人。日日歌声巧，时时山色新。绿萝溪上月，请与结为邻。
北郊鹰房
作者：雷思霈
朝代：明

辽城金垒古鹰房，羊角风沙接大荒。野窟旧无狐兔迹，小池今有芰荷香。黄鹂独语遮深柳，粉蝶丛飞恋短墙。千古幽州还禹甸，卜年开统忆先皇。
南津关用子美韵
作者：雷思霈
朝代：明
体裁：五言律诗

夜宿下牢岸，春游下濑船。一江争划石，万里忽开关。有客寻溪洞，何人共几筵。遥看明月峡，知在白云边。
和曾退如见怀
作者：雷思霈
朝代：明

入朝归野不同时，蓟北江南总系思。郭有青山看竹好，门临流水得鱼迟。君游何处多题句，我到悬崖半写碑。终日借书兼借画，莫将瓻字读成痴。
峡口
作者：雷思霈
朝代：明
体裁：七言绝句

上牢下牢水声急，巴峡月峡山势长。一线江流去莽莽，海天云雾接茫茫。
春兴二首
作者：雷思霈
朝代：明

信是夷陵春色好，高唐倏尽见虚空。秦灰汉垒千年迹，白糁红酣两岸风。天外晴山朝雾里，城头水阁夕阳中。画船直上南津口，钓艇时来西塞东。消得天厨书几缄，朝朝骑马看烟岚。三年半在香山寺，十月曾探滴水岩。满井北游春淡淡，浑河西上石巉巉。松风独爱陶贞白，官是蓬莱最后衔。
春兴二首·其一
作者：雷思霈
朝代：明

信是夷陵春色好，高唐倏尽见虚空。秦灰汉垒千年迹，白糁红酣两岸风。天外晴山朝雾里，城头水阁夕阳中。画船直上南津口，钓艇时来西塞东。
春兴二首·其二
作者：雷思霈
朝代：明

消得天厨书几缄，朝朝骑马看烟岚。三年半在香山寺，十月曾探滴水岩。满井北游春淡淡，浑河西上石巉巉。松风独爱陶贞白，官是蓬莱最后衔。
有所思
作者：雷思霈
朝代：明

何用遗君玳瑁簪，双珠明月照同心。原来得自鲛人室，说到相思泪不禁。
汉宫引
作者：雷思霈
朝代：明

少年宫女那曾愁，相送琵琶学泪流。姊妹大来闲话旧，才人多少怨箜篌。明妃塞上已青冢，我辈宫中也白头。
红梅
作者：雷思霈
朝代：明

似是梨花靠杏芽，又飞柳絮裹桃花。嵰山绀雪仙娥颊，玉座丹砂道士家。岂为秾香非素质，故将冰蕊当铅华。广平心事浑如铁，作赋何妨妩媚奢。
西洲杂咏
作者：雷思霈
朝代：明
体裁：古风

面面皆江水，层层是峡山。人烟丛树里，麦浪古城湾。鱼妇荡尾桨，渔翁撒细网。网得鲤鱼儿，卖与客船上。
赠刘七
作者：雷思霈
朝代：明

刘郎读书王郎馆，酒到看花兴到诗。无事过余谈竟日，竹边双雀立多时。
雁至
作者：雷思霈
朝代：明

去燕新辞主，来鸿旧作宾。江空今夜月，家远隔年身。结伴多依水，将书只写人。如何白翎雀，岁岁北山春。
青溪龙女洞
作者：雷思霈
朝代：明

欲买青溪溪上田，绝怜龙女住寒泉。须知成佛文殊后，莫更投书柳毅前。岭外猕猴闲出定，洞中蝙蝠解安禅。茅庵结得经行久，应向人间作水仙。
赠南陵刘章甫
作者：雷燧
朝代：明
体裁：七言律诗

仙岭闲寻采药翁，草堂留话数宵同。要知山下云深处，祇是人间路未通。泉领藕香来洞口，月将松影过溪东。求名身在闲难遂，明日马蹄尘土中。
七星岩
作者：雷贺
朝代：明
体裁：古风

荧荧银汉星，下照崧台陌。何年七星坠，化作郊坰石。中开斗魁岩，高虚几百尺。旷哉石室奇，天敞神仙宅。紫云结丹盖，清泉漱玉液。琪树何葱青，瑶草正翕籍。绛气时荣薄，灵鹤骞高翮。仰窥瞰虬虹，静息环奎璧。地轴兴灵雷，天枢悬琥珀。炎方不冬零，荑英长茂硕。偶来偕朋俦，夷犹纵芳适。幽扪烟萝青，雅坐琼宫白。盈盈酌金罍，洞房罗绮席。天风净溟涛，远臣半閒客。百年逢笑日，万事睨一掷。归来扬东帆，醉后江天夕。
宿郢东驿
作者：雷贺
朝代：明
体裁：五言律诗

策马驱残日，开轩候晚风。鸟回云梦北，花发石城东。宦况重来减，风光别后同。几番经夙夜，身世叹飘蓬。
春口宴集黄鹤楼
作者：雷贺
朝代：明
体裁：七言律诗

鹤去何年尚有楼，芳辰风景趁奇游。晴沙远带春花媚，云阁高悬夜月幽。万里江山称壮丽，百年冠盖叙绸缪。青霄一望长安近，岂是浮云白鹭洲。
玉溪桥
作者：雷跃龙
朝代：明
体裁：七言排律

试问溪桥古有无，于今高插一虹孤。蜃楼异气浮匹练，银汉长烟散晓珠。双锁五云巢翡翠，倒流九峡引苍梧。龙城归骑争笳鼓，驴背诗囊自画图。未许浔潮通近信，肯教明月下平湖。西南记载谁相似，铜柱横斜大海隅。
苏幕遮·惜春
作者：雷迅
朝代：明

柳含丝，梅破萼。报道东风，一夜穿帘幕。春光依旧人非昨，忽讶春光，不是人情薄。花前醉，月下乐，只恐韶华，易去难留阁。明朝雨暗胭脂落，莫怨春光，不管人消索。
华不注
作者：雷逵
朝代：明
体裁：七言律诗

怪石峥嵘薄碧空，巨灵何此卓巃嵷。三齐城郭湖光里，一代风尘眼界中。移坐频斟消野兴，振衣欲上倚穹窿。徘徊忽忆垂堂戒，惆怅云梯月色东。
题会圣岩
作者：雷鲤
朝代：明
体裁：古风

已从浮山来，更觉浮山好。万壑染秋云，乾坤怪未了。游人无古今，天风醉花鸟。我欲煮烟霞，呼童拾瑶草。
题画·其一
作者：雷鲤
朝代：明
体裁：五言绝句

竹外是谁家，茆屋桃花裹。问春春不知，闲行遇流水。
题画·其四
作者：雷鲤
朝代：明
体裁：七言绝句

朔雪江天草树寒，小斋日日倚清酣。床头酒尽无人到，吟对梅花只自看。
题画诗九首
作者：雷鲤
朝代：明

幽人读书处，茅屋倚江开。云抱长流去，山衔好日来。一棹沧江上，烟流带浦沙。小桃通细涧，别浦入荷花。细路小桥人独往，落花流水燕飞忙。松阴匝地沾衣湿，空翠满身风露香。鸟外风烟古寺回，半帆倒挂夕阳来。江天物色无人管，处处野棠花自开。古塘秋晓净烟沙，篱落西风菊自花。满目红尘无着处，半帘残日隔溪斜。竹杖芒鞋一径深，小桥晴涨泻松阴。隔江亭子是何处，红叶白云秋满林。沧江碧浪飞红叶，峭壁孤峰倚断云。一舸图书两知己，海天秋思属平分。
题画诗九首·其一
作者：雷鲤
朝代：明

幽人读书处，茅屋倚江开。云抱长流去，山衔好日来。
题画诗九首·其七
作者：雷鲤
朝代：明

古塘秋晓净烟沙，篱落西风菊自花。满目红尘无着处，半帘残日隔溪斜。
题画诗九首·其三
作者：雷鲤
朝代：明

万壑千岩飞雪，小桥断岸平溪。得句独骑瘦蹇，寻僧远过招提。
题画诗九首·其三
作者：雷鲤
朝代：明

万壑千岩飞雪，小桥断岸平溪。得句独骑瘦蹇，寻僧远过招提。野渡忽横鱼艇，长堤直到人家。闭户悄无人事，闭门自诵《南华》。
题画诗九首·其九
作者：雷鲤
朝代：明

沧江碧浪飞红叶，峭壁孤峰倚断云。一舸图书两知己，海天秋思属平分。
题画诗九首·其二
作者：雷鲤
朝代：明

一棹沧江上，烟流带浦沙。小桃通细涧，别浦入荷花。
题画诗九首·其五
作者：雷鲤
朝代：明

细路小桥人独往，落花流水燕飞忙。松阴匝地沾衣湿，空翠满身风露香。
题画诗九首·其八
作者：雷鲤
朝代：明

竹杖芒鞋一径深，小桥晴涨泻松阴。隔江亭子是何处，红叶白云秋满林。
题画诗九首·其六
作者：雷鲤
朝代：明

鸟外风烟古寺回，半帆倒挂夕阳来。江天物色无人管，处处野棠花自开。
题画诗九首·其四
作者：雷鲤
朝代：明

野渡忽横鱼艇，长堤直到人家。闭户悄无人事，闭门自诵《南华》。
一杯亭春望
作者：霍与瑕
朝代：明

上上一杯亭，春风何浩浩。今朝柳叶新，昨日梅花缟。匆匆岁月徂，人生容易老。游子惜春辉，王孙怨芳草。芳草年年绿，红颜不再好。一杯复一杯，聊以宽怀抱。上上一杯亭，春愁渺无际。公子有芳园，故侯罗甲第。微风荡绿杨，瑞蔼飘红桂。千红与万绿，滚滚颓波逝。惜春春不留，凭槛歌凌厉。一杯复一杯，月华如可憩。上上一杯亭，春山无数青。春山啼野鸟，春水涨前汀。山水长如此，游人几度经。浮桥步良月，伊时故髫龄。回首三十年，忽忽如梦醒。一杯复一杯，高歌还自听。上上一杯亭，心事翻增恶。望春春可怜，怀人人渺漠。涉水采江花，缄书无雁托。相思忽以老，岂谓恩情薄。兰芷挹潇湘，欲言故羞怍。一杯复一杯，绿江深绕郭。
一杯亭春望·其一
作者：霍与瑕
朝代：明

上上一杯亭，春风何浩浩。今朝柳叶新，昨日梅花缟。匆匆岁月徂，人生容易老。游子惜春辉，王孙怨芳草。芳草年年绿，红颜不再好。一杯复一杯，聊以宽怀抱。
一杯亭春望·其三
作者：霍与瑕
朝代：明

上上一杯亭，春山无数青。春山啼野鸟，春水涨前汀。山水长如此，游人几度经。浮桥步良月，伊时故髫龄。回首三十年，忽忽如梦醒。一杯复一杯，高歌还自听。
一杯亭春望·其二
作者：霍与瑕
朝代：明

上上一杯亭，春愁渺无际。公子有芳园，故侯罗甲第。微风荡绿杨，瑞蔼飘红桂。千红与万绿，滚滚颓波逝。惜春春不留，凭槛歌凌厉。一杯复一杯，月华如可憩。
一杯亭春望·其四
作者：霍与瑕
朝代：明

上上一杯亭，心事翻增恶。望春春可怜，怀人人渺漠。涉水采江花，缄书无雁托。相思忽以老，岂谓恩情薄。兰芷挹潇湘，欲言故羞怍。一杯复一杯，绿江深绕郭。
一苇所如四首 其一 春
作者：霍与瑕
朝代：明

昨夜雨初收，今朝风更好。城北水添渠，城南花发早。美人召春游，衣裳为颠倒。桂舟依岸莎，兰桡开水藻。崇桃夹涧红，郁李缘堤缟。欣欣发树枝，交交啼野鸟。万物感春和，吾亦开怀抱。放舟复放舟，直抵三山岛。
一苇所如四首 其三 秋
作者：霍与瑕
朝代：明

秋风到岭海，万木暗萧疏。水落江涵石，云收天太虚。同我好舟俦，乘潮纵所如。忽忽东山外，窥出银蟾蜍。天光与水色，万里灿琼琚。行乐复行乐，浩歌清有馀。长篴悲远风，短箫翻采蕖。夜半潮既平，追欢尚纡徐。岂不怀归棹，感君意勤渠。
一苇所如四首 其二 夏
作者：霍与瑕
朝代：明

五月炎飙起，沿江恣泮涣。荔子满汀洲，丹霞纷烂熳。行行出前津，白浪侵云汉。舟人欣好风，举蒲不能按。忽见船头舸，巨帆障天畔。石湖西北来，澜翻太陵乱。丁宁戒仆夫，吾帆但一半。迟迟更迟迟，终然亦登岸。
一苇所如四首 其四 冬
作者：霍与瑕
朝代：明

我有一函书，细写先天要。乾坤与日月，都出此元窍。守一存吾真，万劫颜长少。再三欲授君，秪嫌下士笑。北风城郭闭，与君独出眺。红炉海底燃，雪山天外峭。好言不在多，半句通微妙。语竟人不闻，寒江独垂钓。
一苇所如四首·春
作者：霍与瑕
朝代：明

昨夜雨初收，今朝风更好。城北水添渠，城南花发早。美人召春游，衣裳为颠倒。桂舟依岸莎，兰桡开水藻。崇桃夹涧红，郁李缘堤缟。欣欣发树枝，交交啼野鸟。万物感春和，吾亦开怀抱。放舟复放舟，直抵三山岛。五月炎飙起，沿江恣泮涣。荔子满汀洲，丹霞纷烂熳。行行出前津，白浪侵云汉。舟人欣好风，举蒲不能按。忽见船头舸，巨帆障天畔。石湖西北来，澜翻太陵乱。丁宁戒仆夫，吾帆但一半。迟迟更迟迟，终然亦登岸。秋风到岭海，万木暗萧疏。水落江涵石，云收天太虚。同我好舟俦，乘潮纵所如。忽忽东山外，窥出银蟾蜍。天光与水色，万里灿琼琚。行乐复行乐，浩歌清有馀。长篴悲远风，短箫翻采蕖。夜半潮既平，追欢尚纡徐。岂不怀归棹，感君意勤渠。我有一函书，细写先天要。乾坤与日月，都出此元窍。守一存吾真，万劫颜长少。再三欲授君，秪嫌下士笑。北风城郭闭，与君独出眺。红炉海底燃，雪山天外峭。好言不在多，半句通微妙。语竟人不闻，寒江独垂钓。
七夕阴雨次日雷风更烈
作者：霍与瑕
朝代：明

佳人脉脉更亭亭，閒倚轩辕作画屏。应为牛郎频隔岁，故将鸾镜掩空冥。天河泻恨云偏恶，风雨倾愁夜忍听。十二万年年一会，不知何事未能平。
七月三日午刻走笔
作者：霍与瑕
朝代：明

风日争秋客路遥，小山孤枕思寥寥。龙江雷雨来何暮，鹢舫炎蒸苦不消。孟浪半生空自瘁，奔波双鬓为谁凋。新诗倚棹邀灵贶，一朵祥云沛泽饶。
七月二十朝
作者：霍与瑕
朝代：明

醒梦巡檐行且吟，四更人静漏声沉。月乘云度汉微没，风与日争秋浅深。苔藓砌间晴上篆，石榴花底暗飘金。忽惊时序槐黄近，侧耳天南鸿雁音。
上弦月
作者：霍与瑕
朝代：明

少小迄今尚慕仙，无端世网苦牵缠。八千行路天中伏，两度离家月上弦。喜见缁尘随雨静，漫乘凉露带星眠。明朝又蹑高人躅，应是邯郸旧有缘。
下第自遣
作者：霍与瑕
朝代：明

十载无知己，三旬下第身。春风堪堕泪，杨柳总伤神。归去云山好，重来岁月新。未须愁落魄，祇恐负经纶。
东平阻雨观画闻莺漫兴
作者：霍与瑕
朝代：明

五老何因坐翠岑，閒花满地亦关心。黄莺声乱绿杨细，白鹤书来碧海深。古院有苔侵短砌，夏云将雨落穹林。征夫自笑蹉跎惯，信宿何妨且朗吟。
东湖
作者：霍与瑕
朝代：明

隐隐青青水外山，有人卜筑水山间。一天风月招邀遍，百岁光阴舒啸閒。日出波光摇钓艇，春深花影落渔湾。归来赋就寻丘壑，我亦樵西今闭关。
临川诸老邀游醉乡别寄
作者：霍与瑕
朝代：明

无怀三两人，裹粮杂乾豆。连日醉乡游，不记归时候。少壮游醉乡，别离三十载。旧路渺漫漫，赖有指南在。昨日游醉乡，今朝涉汝水。回首岘山城，萧萧乌桕树。乌桕飘红叶，纷纷下碧溪。别离无限恨，诗成不忍题。
临川诸老邀游醉乡别寄·其一
作者：霍与瑕
朝代：明

无怀三两人，裹粮杂乾豆。连日醉乡游，不记归时候。
临川诸老邀游醉乡别寄·其三
作者：霍与瑕
朝代：明

昨日游醉乡，今朝涉汝水。回首岘山城，萧萧乌桕树。
临川诸老邀游醉乡别寄·其二
作者：霍与瑕
朝代：明

少壮游醉乡，别离三十载。旧路渺漫漫，赖有指南在。
临川诸老邀游醉乡别寄·其四
作者：霍与瑕
朝代：明

乌桕飘红叶，纷纷下碧溪。别离无限恨，诗成不忍题。
乘月访觉山先生于西溪次夕复侍教次铁峰韵
作者：霍与瑕
朝代：明

雨夜访西溪，皓魄当楼皦。清飙来远天，凉露滴前峤。嘉会逢兹夕，良晤殆通晓。高山侍子侧，徽音写玄妙。丈夫贵知心，幸矣一相眺。纷纷遽言别，此恨何时了。
乙亥被命出山别三城诸君子
作者：霍与瑕
朝代：明

十载眠云古粤州，强扶衰病策勋猷。春江画舫风生鹢，晴日花堤羽拂鸠。故旧关心遥水隔，光阴催鬓有霜浮。奔波半世成何事，回首真惭马少游。
二月二十一日清明如樵展扫
作者：霍与瑕
朝代：明

久负西樵约，今朝见四峰。日中星正鸟，春晚月初笼。绝径宜山屐，缘溪可水舂。桃源知不远，花气霭溶溶。冲云迷咫尺，不记旧山腰。雨骤便高帽，溪深得短桥。岩花红楚楚，野竹绿萧萧。多少来游客，春心可奈骄。清明山务急，四远集纷纷。雾里縠如雾，云中女似云。采茶歌自细，隔叶语微闻。断尽征人目，罗敷正不群。野鸟歇芳晨，黄莺失暮春。云深偏足雨，雷细不惊人。峻壁存三户，穹岩绝四邻。到时近昏黑，衣袂湿纷缤。天晚度山南，荒邱歇小骖。雨花封短砌，烟树锁澄潭。邃阁盈新藓，遗书忆旧函。童年庭训地，悽断可能堪。天皇垂世泽，高冢赐封题。手植雪梨在，眼看风木萋。香灯春雨涩，拜跪少年齐。信有流光远，跄跄执币圭。本源同水木，雨露总遐思。白纸山山簇，红花帽帽欹。舟车随远近，坟墓遍高卑。开凿何为者，苍空鉴不迟。独上高楼上，清歌一拊阑。鬓斑春冉冉，心远路漫漫。旧壁留题壮，新亭纵饮难。吾衰知己甚，天暖觉偏寒。
二月二十一日清明如樵展扫·其一
作者：霍与瑕
朝代：明

久负西樵约，今朝见四峰。日中星正鸟，春晚月初笼。绝径宜山屐，缘溪可水舂。桃源知不远，花气霭溶溶。
二月二十一日清明如樵展扫·其七
作者：霍与瑕
朝代：明

本源同水木，雨露总遐思。白纸山山簇，红花帽帽欹。舟车随远近，坟墓遍高卑。开凿何为者，苍空鉴不迟。
二月二十一日清明如樵展扫·其三
作者：霍与瑕
朝代：明

清明山务急，四远集纷纷。雾里縠如雾，云中女似云。采茶歌自细，隔叶语微闻。断尽征人目，罗敷正不群。
二月二十一日清明如樵展扫·其二
作者：霍与瑕
朝代：明

冲云迷咫尺，不记旧山腰。雨骤便高帽，溪深得短桥。岩花红楚楚，野竹绿萧萧。多少来游客，春心可奈骄。
二月二十一日清明如樵展扫·其五
作者：霍与瑕
朝代：明

天晚度山南，荒邱歇小骖。雨花封短砌，烟树锁澄潭。邃阁盈新藓，遗书忆旧函。童年庭训地，悽断可能堪。
二月二十一日清明如樵展扫·其八
作者：霍与瑕
朝代：明

独上高楼上，清歌一拊阑。鬓斑春冉冉，心远路漫漫。旧壁留题壮，新亭纵饮难。吾衰知己甚，天暖觉偏寒。
二月二十一日清明如樵展扫·其六
作者：霍与瑕
朝代：明

天皇垂世泽，高冢赐封题。手植雪梨在，眼看风木萋。香灯春雨涩，拜跪少年齐。信有流光远，跄跄执币圭。
二月二十一日清明如樵展扫·其四
作者：霍与瑕
朝代：明

野鸟歇芳晨，黄莺失暮春。云深偏足雨，雷细不惊人。峻壁存三户，穹岩绝四邻。到时近昏黑，衣袂湿纷缤。
五月五日奉鄮翁韵即事
作者：霍与瑕
朝代：明

沧海波扬急，狼烟处处同。事无一刻暇，人在百忧中。喜奉青门玉，凉生绿野风。悠然发孤笑，云物满长空。
五月十五日奉鄮翁韵
作者：霍与瑕
朝代：明

白圭连三复，狂起舞中庭。逸调琴流水，豪光剑射星。怀人南郭畔，居士眼常醒。欲寄采莲曲，知君听不听。
五月廿日琴沙偕方田诸君泛舟赏荔用前韵
作者：霍与瑕
朝代：明

紫气朝来西入关，呼童早起落前滩。残星几点野风细，晓鹊数声山月寒。带露孤征沾旖旎，移阴久坐遍琅玕。丹霞树底饶清话，气味真如幽谷兰。閒向樵西第一关，拿舟急水旧时滩。三江滚滚浪花碎，一路阴阴风树寒。绿野有堂依碧渚，青霄无碍信琅玕。算来直是幽寻懒，十九年前此看兰。寻真偶出翳门关，五月扁舟共碧滩。江浦雷声惊老梦，琴沙风色入秋寒。水云身世欣清酌，烟火山家荐绿玕。从此采芳来往惯，丁宁畦父为栽兰。桂棹飘飘溯水关，与君游遍六州滩。西江浪涌蛟龙喜，南国风多菡萏寒。十顷初黄收豆麦，两溪高碧耸琅玕。数声晚浦尤堪赏，互答渔舟歌木兰。
五月廿日琴沙偕方田诸君泛舟赏荔用前韵·其一
作者：霍与瑕
朝代：明

紫气朝来西入关，呼童早起落前滩。残星几点野风细，晓鹊数声山月寒。带露孤征沾旖旎，移阴久坐遍琅玕。丹霞树底饶清话，气味真如幽谷兰。
五月廿日琴沙偕方田诸君泛舟赏荔用前韵·其三
作者：霍与瑕
朝代：明

寻真偶出翳门关，五月扁舟共碧滩。江浦雷声惊老梦，琴沙风色入秋寒。水云身世欣清酌，烟火山家荐绿玕。从此采芳来往惯，丁宁畦父为栽兰。
五月廿日琴沙偕方田诸君泛舟赏荔用前韵·其二
作者：霍与瑕
朝代：明

閒向樵西第一关，拿舟急水旧时滩。三江滚滚浪花碎，一路阴阴风树寒。绿野有堂依碧渚，青霄无碍信琅玕。算来直是幽寻懒，十九年前此看兰。
五月廿日琴沙偕方田诸君泛舟赏荔用前韵·其四
作者：霍与瑕
朝代：明

桂棹飘飘溯水关，与君游遍六州滩。西江浪涌蛟龙喜，南国风多菡萏寒。十顷初黄收豆麦，两溪高碧耸琅玕。数声晚浦尤堪赏，互答渔舟歌木兰。
五月望日至雷塘大水始涸忆在邕州曾为李侍御言太阴犯毕豕将涉波今乃城市游鱼鳖也
作者：霍与瑕
朝代：明

暮春三月侍邕州，漫说星文似可愁。几见太阴偏犯毕，堪怜洪水正横流。自嗤捧土难援溺，肯信乘桴好远游。故国不知今底事，观澜谁坐四峰楼。
人日喜晴
作者：霍与瑕
朝代：明

此日是人日，爱有皎日光。晨起看东园，高树映微阳。须臾大风起，吹散云纷攘。远山露翠微，林花净含芳。儿童各欢言，今年人乐康。天道固应尔，人事亦相将。一从念载来，闾阎多歉荒。朝出鲜饱食，晚归空暮粮。茹苦无终极，迩来更狼当。四郊盗纵横，焚劫火连乡。捉人横索钱，妇女无完裳。嗟嗟人艰难，言之心转伤。绣衣承帝命，鉴临赫煌煌。清风驱酷焰，雅志整颓纲。百司仰休风，庶僚循宪章。王灵渐以振，六师颇张皇。渠魁歼一二，其馀稍遁藏。官门更肃清，户役不甚忙。田园有新种，室庐理旧疆。已知今岁乐，且喜此日良。天心最仁爱，悯下更无量。只在邦之彦，秉德奉明昌。看看政有经，便应此时旸。感召信不忒，谁云命靡常。欢会更欢会，高歌声琅琅。东风寒尚紧，满酌此瑶觞。
人日喜晴用韵
作者：霍与瑕
朝代：明

春光淡淡水漫漫，人日晴晖减旧寒。卜岁应知民事泰，乐天宁怨路行难。酒杯入夜邀新月，箫管乘风过远滩。二十三回来往惯，真能一一数江干。
估客乐
作者：霍与瑕
朝代：明

估客自东来，三年游南海。南海静无波，知有姬公在。东海恢天网，天老举其纲。吞舟时或漏，终然断其吭。
估客乐·其一
作者：霍与瑕
朝代：明

估客自东来，三年游南海。南海静无波，知有姬公在。
估客乐·其二
作者：霍与瑕
朝代：明

东海恢天网，天老举其纲。吞舟时或漏，终然断其吭。
侍泉翁尊师游罗浮步韵
作者：霍与瑕
朝代：明

仰止罗浮积岁年，今来得拜洞中仙。一双木屐踏歌遍，始觉诸天总一天。
侍甘泉师谒四贤祠
作者：霍与瑕
朝代：明

百代真儒共此祠，溪蘋涧藻具威仪。三香手献烟如缕，一脉心传道若丝。古洞浮岚青霭霭，山堂芳草绿依依。春深风月无人领，渺渺微躯谁与归。高山千载瞻前哲，庭宇经营信有心。门户森然廊寝异，阶除宛似奥堂深。虹垂两涧清殊派，屏展诸峰碧万寻。终古秉彝应不泯，同祠配享匪斯今。
侍甘泉师谒四贤祠·其一
作者：霍与瑕
朝代：明

百代真儒共此祠，溪蘋涧藻具威仪。三香手献烟如缕，一脉心传道若丝。古洞浮岚青霭霭，山堂芳草绿依依。春深风月无人领，渺渺微躯谁与归。
侍甘泉师谒四贤祠·其二
作者：霍与瑕
朝代：明

高山千载瞻前哲，庭宇经营信有心。门户森然廊寝异，阶除宛似奥堂深。虹垂两涧清殊派，屏展诸峰碧万寻。终古秉彝应不泯，同祠配享匪斯今。
侍诸老游城用韵
作者：霍与瑕
朝代：明

谬忝东陲寄，乞言大老庭。长城增气象，高阁聚文星。笑语皆模范，风流半醉醒。欲将幽谷调，传与世间听。公暇陪欢宴，朱楼枕洞庭。两三明月伴，多是老人星。朗朗踏歌去，微微酒半醒。漫将千古瑟，弹与子期听。
侍诸老游城用韵·其一
作者：霍与瑕
朝代：明

谬忝东陲寄，乞言大老庭。长城增气象，高阁聚文星。笑语皆模范，风流半醉醒。欲将幽谷调，传与世间听。
侍诸老游城用韵·其二
作者：霍与瑕
朝代：明

公暇陪欢宴，朱楼枕洞庭。两三明月伴，多是老人星。朗朗踏歌去，微微酒半醒。漫将千古瑟，弹与子期听。
偶题
作者：霍与瑕
朝代：明

同亭存石磴，古木亦清幽。永日未徂暑，凉风暗递秋。蓟北音书断，填南羽檄稠。杞人头半白，且得卧沧洲。
催鄮西赏莲兼谢祈晴见奖之作
作者：霍与瑕
朝代：明

绿野曾陪宴，清尊谁复同。园林花欲尽，时序夏方中。芰荷将出水，竹叶好乘风。莫待秋飙起，荒池映远空。祈麦晨参罢，殷忧独绕庭。乱云增夏水，连雨怨宵星。燮理真惭负，迂疏几醉醒。民间多苦曲，凄断不堪听。
催鄮西赏莲兼谢祈晴见奖之作·其一
作者：霍与瑕
朝代：明

绿野曾陪宴，清尊谁复同。园林花欲尽，时序夏方中。芰荷将出水，竹叶好乘风。莫待秋飙起，荒池映远空。
催鄮西赏莲兼谢祈晴见奖之作·其二
作者：霍与瑕
朝代：明

祈麦晨参罢，殷忧独绕庭。乱云增夏水，连雨怨宵星。燮理真惭负，迂疏几醉醒。民间多苦曲，凄断不堪听。
元夜立春
作者：霍与瑕
朝代：明

东风早见送青牛，南市烟花更满楼。玉树丹霞春浩浩，碧灯明月思悠悠。冰壶一色真仙界，珠海何人结胜游。分付仙郎催鹤驾，凌空今夜到扬州。沧海无波百卉苏，东皇分暖到明都。风光是处多佳丽，月色空中半有无。闹市轻烟横翡翠，通衢急管碎珊瑚。春灯春酒行春令，拚倒银缸一百壶。元夜灯花何绮丽，迎春士女更婵娟。几回白眼偷怜玉，三绕青牛乱著鞭。月下偏携耽酒伴，杖头多带买花钱。晚街好处寻吾乐，肯把春风让少年。
元夜立春·其一
作者：霍与瑕
朝代：明

东风早见送青牛，南市烟花更满楼。玉树丹霞春浩浩，碧灯明月思悠悠。冰壶一色真仙界，珠海何人结胜游。分付仙郎催鹤驾，凌空今夜到扬州。
元夜立春·其三
作者：霍与瑕
朝代：明

元夜灯花何绮丽，迎春士女更婵娟。几回白眼偷怜玉，三绕青牛乱著鞭。月下偏携耽酒伴，杖头多带买花钱。晚街好处寻吾乐，肯把春风让少年。
元夜立春·其二
作者：霍与瑕
朝代：明

沧海无波百卉苏，东皇分暖到明都。风光是处多佳丽，月色空中半有无。闹市轻烟横翡翠，通衢急管碎珊瑚。春灯春酒行春令，拚倒银缸一百壶。
入三里同吴州守王县尹观凤化城二首
作者：霍与瑕
朝代：明

山为楼阁石为台，驱马登临首重回。野水横舟从客渡，好风吹雨过溪来。千年洞在人空老，几日春归花自开。感慨有馀新月上，一尊喜得两公陪。夕阳车马到林邱，环眺荒城起远愁。人在右江仍入洞，节逢端午失操舟。山风次第吹云散，涧水当门带月流。浴罢童冠三两辈，细听榕下纳凉讴。
入三里同吴州守王县尹观凤化城二首·其一
作者：霍与瑕
朝代：明

山为楼阁石为台，驱马登临首重回。野水横舟从客渡，好风吹雨过溪来。千年洞在人空老，几日春归花自开。感慨有馀新月上，一尊喜得两公陪。
入三里同吴州守王县尹观凤化城二首·其二
作者：霍与瑕
朝代：明

夕阳车马到林邱，环眺荒城起远愁。人在右江仍入洞，节逢端午失操舟。山风次第吹云散，涧水当门带月流。浴罢童冠三两辈，细听榕下纳凉讴。
公无渡河
作者：霍与瑕
朝代：明

公无渡河，罗旁绿水恶风波。深潭静夜舞蛟鼍，豺狼白昼血人多。血人多，将奈何。
六十五寿晨玉田穗湾诸老见赠和韵十月八日午刻
作者：霍与瑕
朝代：明

萧瑟秋声感慨馀，年来白发不堪除。诞辰喜伴松萝宴，风月偏添水竹居。旧学传箕归二仲，高才授简羡相如。不知明日还能饮，且趁尊前食有鱼。
六月姚江舟中
作者：霍与瑕
朝代：明

山阴寄迹馀旬日，宦海归帆已挂秋。瘦梦不成银汉落，清风徐到夜江悠。展禽自分安微秩，楚客何因赋远游。堪笑狂夫狂似旧，今人犹唱古时讴。
关山月
作者：霍与瑕
朝代：明

明月上关山，流影落前湾。前湾风浪息，贾客串珠还。沽酒追欢赏，商歌夜未阑。
再步韵寄怀郭平川黄门
作者：霍与瑕
朝代：明

上上罗浮山，上有一轮月。光涵四百峰，一一如积雪。紫府更丹厓，迥与世间别。白玉砌流池，水晶为宫阙。美人昔来时，朱明曾共栖。楼头发浩歌，朗月正扬辉。弄月不几何，匆匆遽咏归。冉冉出山馆，飘飘云满衣。仙踪一以去，芳话无由聚。寂寂天关尘，萧萧连理树。萋萋白鹭洲，兀兀匡庐署。山高雁信稀，美人知何处。好歌寄远天，相思渺无度。
再游青莲洞
作者：霍与瑕
朝代：明

再入青莲洞，阴森路不迷。市声听渐远，禾稼出将齐。水碓凭龙踏，山梁有雉啼。风清兼境寂，真可遂高栖。谁说三天界，人间不可通。桥从乌鹊渡，洞是广寒宫。听奏霓裳曲，坐当阊阖风。新诗多逸态，为篆玉霄中。
再游青莲洞·其一
作者：霍与瑕
朝代：明

再入青莲洞，阴森路不迷。市声听渐远，禾稼出将齐。水碓凭龙踏，山梁有雉啼。风清兼境寂，真可遂高栖。
再游青莲洞·其二
作者：霍与瑕
朝代：明

谁说三天界，人间不可通。桥从乌鹊渡，洞是广寒宫。听奏霓裳曲，坐当阊阖风。新诗多逸态，为篆玉霄中。
出都门口占别家兄
作者：霍与瑕
朝代：明

偷得南楼半月閒，营车驿马又间关。欲知后夜相思处，银汉星河月一弯。
初四日舟至观音岩忆诸兄弟集古寄怀
作者：霍与瑕
朝代：明

十月之交，北风其凉。山川悠远，何人不将。泉流既清，维舟方之。兄及弟矣，远于将之。蒹葭苍苍，淮水汤汤。之子于归，我心忧伤。瞻望兄兮，陟则在巘。不远伊迩，爱而不见。英英白云，悠悠我心。子惠思我，怀之好音。
初春十一粤秀山社会
作者：霍与瑕
朝代：明

新岁浃旬晴，中宵月更明。岩崖流浩彩，林薄郁孤清。谁奏关山曲，偏添恨别情。丹心千万里，随尔挂燕城。南国春先到，东风日日来。微云收五夜，初月傍三台。倒影移山径，流光泛石台。嫦娥应爱酒，每每落深杯。
初春十一粤秀山社会·其一
作者：霍与瑕
朝代：明

新岁浃旬晴，中宵月更明。岩崖流浩彩，林薄郁孤清。谁奏关山曲，偏添恨别情。丹心千万里，随尔挂燕城。
初春十一粤秀山社会·其二
作者：霍与瑕
朝代：明

南国春先到，东风日日来。微云收五夜，初月傍三台。倒影移山径，流光泛石台。嫦娥应爱酒，每每落深杯。
别馆都春
作者：霍与瑕
朝代：明

天孙别院锦成云，占断明都万有春。一样东风花几种，不堪啼鸟更撩人。春园日暖莺声好，春殿月明花影低。楚客伤春浑未赋，东风那得送春归。花枝照水檠红艳，荷叶凌波送远香。春去几时春自在，晚风聊此纳新凉。蟋蟀池塘风阵阵，凤凰箫管夜沉沉。城西未落三更月，春恨谁缄万里心。亭台霁雪月如银，谁道阳和布未匀。好趁梅花装彩胜，长官明日此迎春。四明仙子好留题，勾押春风入院齐。我亦旧时梁苑客，心随春事到江西。
别馆都春·其一
作者：霍与瑕
朝代：明

天孙别院锦成云，占断明都万有春。一样东风花几种，不堪啼鸟更撩人。
别馆都春·其三
作者：霍与瑕
朝代：明

花枝照水檠红艳，荷叶凌波送远香。春去几时春自在，晚风聊此纳新凉。
别馆都春·其二
作者：霍与瑕
朝代：明

春园日暖莺声好，春殿月明花影低。楚客伤春浑未赋，东风那得送春归。
别馆都春·其五
作者：霍与瑕
朝代：明

亭台霁雪月如银，谁道阳和布未匀。好趁梅花装彩胜，长官明日此迎春。
别馆都春·其六
作者：霍与瑕
朝代：明

四明仙子好留题，勾押春风入院齐。我亦旧时梁苑客，心随春事到江西。
别馆都春·其四
作者：霍与瑕
朝代：明

蟋蟀池塘风阵阵，凤凰箫管夜沉沉。城西未落三更月，春恨谁缄万里心。
前山吟
作者：霍与瑕
朝代：明

前山之高何高哉，东有罗浮、西有白龙之崔嵬。而前山处其中央，峭然独出，不但与之颉颃而徘徊。前山之高几岁月，自盘古开辟以来。巧匠铸铁以为骨，撑柱东南穹矹硉。兔乌自升还自没，千秋万岁无腾歇。平接蓬莱低巨阙，俯看一勺之沧浪，尘凡骇视谓之东溟渤。前山之高高无垠，清泉白石四时春。奇云六月峰头起，霹雳一声时雨匀。不崇朝而遍天下，溥施品物咸欣欣。前山之高多梧竹，九苞瑞鸟长栖宿。时向天边振彩翎，五色文章惊人目。羽仪廊庙为盛世，祯律吕宣助。小大和鸣，箫韶九成。天下太平，斯其为前山之耀灵也耶。
区见泉表弟新居寄贺四首
作者：霍与瑕
朝代：明

积善委馀庆，门闾瑞气浮。竹苞高数仞，瓜瓞定千秋。屋有公卿种，世为清白流。诗歌兼颂祷，何日共沧洲。门高车马入，水阔画船浮。自是栋隆吉，即看桂子秋。落成吾日醉，栖稳尔风流。好更寻芳去，琪花在隔洲。野阔云容淡，江清日彩浮。新居深孕秀，高栋爽涵秋。曲径连芳草，横桥锁绿流。不知尘俗伴，曾得到斯洲。朝旭霞堪摘，澄湾翠欲浮。百花开绿野，丹树拥清秋。蚬艇来朝市，渔歌趁晚流。翛然无一事，此地即瀛洲。
区见泉表弟新居寄贺四首·其一
作者：霍与瑕
朝代：明

积善委馀庆，门闾瑞气浮。竹苞高数仞，瓜瓞定千秋。屋有公卿种，世为清白流。诗歌兼颂祷，何日共沧洲。
区见泉表弟新居寄贺四首·其三
作者：霍与瑕
朝代：明

野阔云容淡，江清日彩浮。新居深孕秀，高栋爽涵秋。曲径连芳草，横桥锁绿流。不知尘俗伴，曾得到斯洲。
区见泉表弟新居寄贺四首·其二
作者：霍与瑕
朝代：明

门高车马入，水阔画船浮。自是栋隆吉，即看桂子秋。落成吾日醉，栖稳尔风流。好更寻芳去，琪花在隔洲。
区见泉表弟新居寄贺四首·其四
作者：霍与瑕
朝代：明

朝旭霞堪摘，澄湾翠欲浮。百花开绿野，丹树拥清秋。蚬艇来朝市，渔歌趁晚流。翛然无一事，此地即瀛洲。
十八滩杂咏
作者：霍与瑕
朝代：明

行路说艰难，江西十八滩。乱流森铁石，急濑泻琼珊。浪搏心同碎，风低意颇安。觉来人世险，不在此中看。扁舟下若驰，石罅度高危。犀角倒囷出，龙牙断阵欹。仙宫洵有美，水府旧多奇。愿借狂澜砥，中原柱地维。呼沱冰始合，铁马乱中流。剑盾参差渡，旌旗次第游。隐现六龙驾，仪刑五凤楼。君王奠八极，鳌足此灵邱。东海分龙种，来游第几遭。戈旗三百里，鳞甲一秋毫。日短川原寂，天寒水石高。白鸥如有约，雪羽振清皋。山驿开攸镇，水程说俗淳。四围千嶂合，中汇一源春。打鼓迎官舫，鸣锣候吏人。献瓜清濑侧，莞尔见天真。清宵暖更晴，初月瞰山城。羡有灯花好，独将杯酒倾。木鱼分夜漏，铁马杂秋声。醒眼三更促，宾鸿阵阵征。涉川偏涉澜，尽日未开颜。晚泊喜安稳，樵歌听往还。清秋喧蟋蟀，新月照关山。高卧且今夕，明朝又碧湾。皂口催晨发，残星落五更。山花秋故好，水色冷弥清。重雾迷前渚，高滩失去程。南风如有意，早得报开晴。半岁经过地，劬劳念每深。秋华承露重，古木幸风沉。辛苦平生足，脂甘季弟心。踰涯疏远望，白发尚胜簪。云程新雨露，风物旧天南。一岁秋初冷，两江鱼下潭。牵衣供永夜，挥盏战寒岚。却忆三城里，微霜足早柑。廿载重来地，依希记绿林。牧童吹笛慢，山女汲泉深。落日诸天暮，高秋一带阴。扁舟过画角，凄切旧游心。乘风终日下，奇眺眼全花。截岸分山骨，中流合石牙。千嶂浮虎兕，百里斗龙蛇。锁断南来脉，英灵不可涯。当年湛夫子，泽畔寄孤吟。棫朴千年意，图书万古心。江声通夜转，寒气傍秋深。十八滩头咏，谁知流水音。新诗三十六，旧恨百千重。七弟春游地，孤村夕照中。白沙洲上语，清水岸边容。相见知何处，来生或再逢。
十八滩杂咏·其一
作者：霍与瑕
朝代：明

行路说艰难，江西十八滩。乱流森铁石，急濑泻琼珊。浪搏心同碎，风低意颇安。觉来人世险，不在此中看。
十八滩杂咏·其七
作者：霍与瑕
朝代：明

涉川偏涉澜，尽日未开颜。晚泊喜安稳，樵歌听往还。清秋喧蟋蟀，新月照关山。高卧且今夕，明朝又碧湾。
十八滩杂咏·其三
作者：霍与瑕
朝代：明

呼沱冰始合，铁马乱中流。剑盾参差渡，旌旗次第游。隐现六龙驾，仪刑五凤楼。君王奠八极，鳌足此灵邱。
十八滩杂咏·其九
作者：霍与瑕
朝代：明

半岁经过地，劬劳念每深。秋华承露重，古木幸风沉。辛苦平生足，脂甘季弟心。踰涯疏远望，白发尚胜簪。
十八滩杂咏·其二
作者：霍与瑕
朝代：明

扁舟下若驰，石罅度高危。犀角倒囷出，龙牙断阵欹。仙宫洵有美，水府旧多奇。愿借狂澜砥，中原柱地维。
十八滩杂咏·其五
作者：霍与瑕
朝代：明

山驿开攸镇，水程说俗淳。四围千嶂合，中汇一源春。打鼓迎官舫，鸣锣候吏人。献瓜清濑侧，莞尔见天真。
十八滩杂咏·其八
作者：霍与瑕
朝代：明

皂口催晨发，残星落五更。山花秋故好，水色冷弥清。重雾迷前渚，高滩失去程。南风如有意，早得报开晴。
十八滩杂咏·其六
作者：霍与瑕
朝代：明

清宵暖更晴，初月瞰山城。羡有灯花好，独将杯酒倾。木鱼分夜漏，铁马杂秋声。醒眼三更促，宾鸿阵阵征。
十八滩杂咏·其十
作者：霍与瑕
朝代：明

云程新雨露，风物旧天南。一岁秋初冷，两江鱼下潭。牵衣供永夜，挥盏战寒岚。却忆三城里，微霜足早柑。
十八滩杂咏·其十一
作者：霍与瑕
朝代：明

廿载重来地，依希记绿林。牧童吹笛慢，山女汲泉深。落日诸天暮，高秋一带阴。扁舟过画角，凄切旧游心。
十八滩杂咏·其十三
作者：霍与瑕
朝代：明

当年湛夫子，泽畔寄孤吟。棫朴千年意，图书万古心。江声通夜转，寒气傍秋深。十八滩头咏，谁知流水音。
十八滩杂咏·其十二
作者：霍与瑕
朝代：明

乘风终日下，奇眺眼全花。截岸分山骨，中流合石牙。千嶂浮虎兕，百里斗龙蛇。锁断南来脉，英灵不可涯。
十八滩杂咏·其十四
作者：霍与瑕
朝代：明

新诗三十六，旧恨百千重。七弟春游地，孤村夕照中。白沙洲上语，清水岸边容。相见知何处，来生或再逢。
十八滩杂咏·其四
作者：霍与瑕
朝代：明

东海分龙种，来游第几遭。戈旗三百里，鳞甲一秋毫。日短川原寂，天寒水石高。白鸥如有约，雪羽振清皋。
十六日偕胡余二守登柳州南楼小酌
作者：霍与瑕
朝代：明

寻乐而今更莫迟，青阳辞候已多时。遥看楚水无穷去，独倚南楼有所思。驾鹤山前云淡澹，伏龙城畔草离离。三杯二守同清暇，千古风流应在兹。
十月十三日送孙小渠归庐州
作者：霍与瑕
朝代：明

征车远来下，寒菊对时芳。离离菊叶青，灿灿菊英黄。菊英上茶瓯，菊叶照月光。令仪比幽姿，明德有馨香。幸觏此馨香，佩服应不忘。忆昔十载前，同立程门雪。杨柳揖春风，梧桐映秋月。一岁旅燕城，多荷君提挈。悠悠各言归，苒苒度时节。去岁忽相逢，感旧情何切。凄清海国秋，关山劳跋涉。高谈彻三宵，铭德有心碣。幽幽江畔草，漫漫江外路。客子上归舟，相思渺无度。相思不可期，相见知何时。别谈何容易，回首即天涯。把酒不能欢，高山聊为弹。一鼓怨别鹤，再鼓月关山。三鼓不成声，江波空自潺。赠此忘弹意，置君怀抱间。细雨度秋山，菊花黄欲坠。送远多苦心，一洒寒江泪。寒江千里程，新月湛江明。画航浮月去，而我自山城。山城鸣夜角，疏星何错落。思君梦不成，远听残更铎。
十月十三日送孙小渠归庐州·其一
作者：霍与瑕
朝代：明

征车远来下，寒菊对时芳。离离菊叶青，灿灿菊英黄。菊英上茶瓯，菊叶照月光。令仪比幽姿，明德有馨香。幸觏此馨香，佩服应不忘。
十月十三日送孙小渠归庐州·其三
作者：霍与瑕
朝代：明

幽幽江畔草，漫漫江外路。客子上归舟，相思渺无度。相思不可期，相见知何时。别谈何容易，回首即天涯。把酒不能欢，高山聊为弹。一鼓怨别鹤，再鼓月关山。三鼓不成声，江波空自潺。赠此忘弹意，置君怀抱间。
十月十三日送孙小渠归庐州·其二
作者：霍与瑕
朝代：明

忆昔十载前，同立程门雪。杨柳揖春风，梧桐映秋月。一岁旅燕城，多荷君提挈。悠悠各言归，苒苒度时节。去岁忽相逢，感旧情何切。凄清海国秋，关山劳跋涉。高谈彻三宵，铭德有心碣。
十月十三日送孙小渠归庐州·其四
作者：霍与瑕
朝代：明

细雨度秋山，菊花黄欲坠。送远多苦心，一洒寒江泪。寒江千里程，新月湛江明。画航浮月去，而我自山城。山城鸣夜角，疏星何错落。思君梦不成，远听残更铎。
十洲草亭十首和玉田韵
作者：霍与瑕
朝代：明

少壮交游翰墨中，远方问字羡扬雄。六旬冠挂登洲月，九畹兰飘楚水风。绣昼纷纷还后辈，彩云细细绕长空。等閒屈指吾乡里，投老光辉孰与同。谁把江门旧钓台，移于碧涧俯潆洄。无穷鸥鸟供吟弄，更有渔翁共往来。物外风光真绝境，静中天地亦初开。十洲春色四时在，寄语閒花莫乱催。春半孤村细雨时，缊袍藤枕正相宜。续馀楚客青湘赋，歌遍南山白石词。丹灶几曾遗果老，龙泉何处觅安期。且将新酿招朋侣，肯作狂夫泣路悲。小坐榕阴傍午移，夏凉葵扇亦相随。微风断续开浮藻，曲径周围绕短篱。村女隔溪时抱瓮，痴仙尽日自弹棋。沧洲晚饭无供给，漫把渔竿冷落垂。玄都沧海事溟溟，且拟人间知有亭。秋水微茫随地碧，云山寥落隔江青。喜看嘉客供新稻，频唤诸孙讲旧经。兰砌芝园欣似续，歌诗执礼日趋庭。笑折梅花可自由，草亭观物小开眸。星周律转岁华在，冬至阳生瑞蔼流。葛稚成丹留一诀，桃源迷路忽千秋。相逢渔父为传语，莫记武陵前度舟。风和日暖到天台，千树桃花杂草莱。玉女捧卮开夜宴，洞箫吹月上瑶台。五铢雾縠香生袂，七宝云筝毊绝埃。堪笑刘郎凡骨重，来游此地却思回。四围碧荔锁名园，花满芳蹊酒满尊。北浦北瞻连锦里，西樵西望见昆崙。风清午枕添新梦，潮长春洲过旧痕。几度招邀游未得，可堪佳句照柴门。佳句缤纷下僻陬，五云璀璨映林邱。雪白阳春归大雅，山丹水碧占清幽。肯将六物供垂钓，拟向三江共泛舟。凉冷祇今秋正好，相期莫负采芳游。我亦樵云旧寄閒，真仙留药驻童颜。风高翠洞怀偏壮，月上紫姑兴未悭。绿竹依檐高复下，红荷映水淡仍殷。秋深肯订来游约，千尺翳门还共攀。
十洲草亭十首和玉田韵·其一
作者：霍与瑕
朝代：明

少壮交游翰墨中，远方问字羡扬雄。六旬冠挂登洲月，九畹兰飘楚水风。绣昼纷纷还后辈，彩云细细绕长空。等閒屈指吾乡里，投老光辉孰与同。
十洲草亭十首和玉田韵·其七
作者：霍与瑕
朝代：明

风和日暖到天台，千树桃花杂草莱。玉女捧卮开夜宴，洞箫吹月上瑶台。五铢雾縠香生袂，七宝云筝毊绝埃。堪笑刘郎凡骨重，来游此地却思回。
十洲草亭十首和玉田韵·其三
作者：霍与瑕
朝代：明

春半孤村细雨时，缊袍藤枕正相宜。续馀楚客青湘赋，歌遍南山白石词。丹灶几曾遗果老，龙泉何处觅安期。且将新酿招朋侣，肯作狂夫泣路悲。
十洲草亭十首和玉田韵·其九
作者：霍与瑕
朝代：明

佳句缤纷下僻陬，五云璀璨映林邱。雪白阳春归大雅，山丹水碧占清幽。肯将六物供垂钓，拟向三江共泛舟。凉冷祇今秋正好，相期莫负采芳游。
十洲草亭十首和玉田韵·其二
作者：霍与瑕
朝代：明

谁把江门旧钓台，移于碧涧俯潆洄。无穷鸥鸟供吟弄，更有渔翁共往来。物外风光真绝境，静中天地亦初开。十洲春色四时在，寄语閒花莫乱催。
十洲草亭十首和玉田韵·其五
作者：霍与瑕
朝代：明

玄都沧海事溟溟，且拟人间知有亭。秋水微茫随地碧，云山寥落隔江青。喜看嘉客供新稻，频唤诸孙讲旧经。兰砌芝园欣似续，歌诗执礼日趋庭。
十洲草亭十首和玉田韵·其八
作者：霍与瑕
朝代：明

四围碧荔锁名园，花满芳蹊酒满尊。北浦北瞻连锦里，西樵西望见昆崙。风清午枕添新梦，潮长春洲过旧痕。几度招邀游未得，可堪佳句照柴门。
十洲草亭十首和玉田韵·其六
作者：霍与瑕
朝代：明

笑折梅花可自由，草亭观物小开眸。星周律转岁华在，冬至阳生瑞蔼流。葛稚成丹留一诀，桃源迷路忽千秋。相逢渔父为传语，莫记武陵前度舟。
十洲草亭十首和玉田韵·其十
作者：霍与瑕
朝代：明

我亦樵云旧寄閒，真仙留药驻童颜。风高翠洞怀偏壮，月上紫姑兴未悭。绿竹依檐高复下，红荷映水淡仍殷。秋深肯订来游约，千尺翳门还共攀。
十洲草亭十首和玉田韵·其四
作者：霍与瑕
朝代：明

小坐榕阴傍午移，夏凉葵扇亦相随。微风断续开浮藻，曲径周围绕短篱。村女隔溪时抱瓮，痴仙尽日自弹棋。沧洲晚饭无供给，漫把渔竿冷落垂。
升平乐
作者：霍与瑕
朝代：明

缺月出东山，鸡鸣人度关。平安争趁市，歌啸振清湾。米惯三钱价，衣誇五裤斑。知是贤侯在，闾阎免苦艰。
又用一杯亭春望前韵四首
作者：霍与瑕
朝代：明

一上一杯亭，一回歌浩浩。崇桃落晚英，郁柳飘新缟。纷纷物候更，冉冉春光老。涓涓槛外流，青青亭边草。伤春重伤春，忽有音书好。元公信宿归，彤墀关赤抱。再上一杯亭，追陪幸遭际。两两俯清澜，指点王侯第。上是鹅湖湖，下是桂洲桂。赫赫当年威，落落今安逝。富贵本无常，崇阶矧为厉。所以南山翁，白云早归憩。三上一杯亭，丰碑苔藓青。伊昔宋丞相，造舟绝前汀。中原嗟陆沉，兹何足营经。宗臣耿耿心，聊此托衰龄。举世皆大醉，何人眼独醒。我来发三叹，商歌不可听。四上一杯亭，东风何作恶。烟雨乍萧萧，遥天冥寞寞。春愁浩难消，深心谁为托。豸服自多荣，厚禄良不薄。素食度清时，役役真堪怍。归去去归来，故山留负郭。
又用一杯亭春望前韵四首·其一
作者：霍与瑕
朝代：明

一上一杯亭，一回歌浩浩。崇桃落晚英，郁柳飘新缟。纷纷物候更，冉冉春光老。涓涓槛外流，青青亭边草。伤春重伤春，忽有音书好。元公信宿归，彤墀关赤抱。
又用一杯亭春望前韵四首·其三
作者：霍与瑕
朝代：明

三上一杯亭，丰碑苔藓青。伊昔宋丞相，造舟绝前汀。中原嗟陆沉，兹何足营经。宗臣耿耿心，聊此托衰龄。举世皆大醉，何人眼独醒。我来发三叹，商歌不可听。
又用一杯亭春望前韵四首·其二
作者：霍与瑕
朝代：明

再上一杯亭，追陪幸遭际。两两俯清澜，指点王侯第。上是鹅湖湖，下是桂洲桂。赫赫当年威，落落今安逝。富贵本无常，崇阶矧为厉。所以南山翁，白云早归憩。
又用一杯亭春望前韵四首·其四
作者：霍与瑕
朝代：明

四上一杯亭，东风何作恶。烟雨乍萧萧，遥天冥寞寞。春愁浩难消，深心谁为托。豸服自多荣，厚禄良不薄。素食度清时，役役真堪怍。归去去归来，故山留负郭。
发南康过左蠡
作者：霍与瑕
朝代：明

朝发南康道，沙洲驷马班。寒云连北浦，冻雨合西山。物候风霜外，人家水石间。征夫惊岁晚，愁思上容颜。
发南浦别郊饯诸丈
作者：霍与瑕
朝代：明

宦情乡思两漫漫，深谢移尊带雪寒。去日苦多来日少，别时容易见时难。云连断岸迷遥树，风引高帆过急滩。回首滕王江阁畔，不胜愁绪抚阑干。